13 Cara Hilangkan Hidung Tersumbat Yang Berkesan Yang Mama Boleh Cuba

Terdapat pelbagai kaedah atau cara hilangkan hidung tersumbat yang boleh Mama gunakan untuk merawat masalah tersebut daripada ia berlarutan, sama ada untuk diri sendiri atau anak-anak.
Hidung tersumbat sangat menyiksakan dan menjengkelkan kerana ia menyukarkan kita untuk bernafas. Kesukaran bernafas mengakibatkan aktiviti seharian mungkin terganggu.
Hidung tersumbat mungkin disertai dengan penghasilan sejenis mukus atau hingus yang akan turut mengganggu selera makan kerana tidak dapat mencium aroma masakan dan sukar untuk menelan makanan kerana hidung terasa ketat.

Pada asasnya, hidung tersumbat adalah disebabkan oleh radang akibat dari kesan jangkitan virus, di mana tisu dan salur darah yang terdapat di dalam hidung membengkak. Selalunya ia berpunca apabila seseorang mengalami demam atau selesema.
Selain itu, ianya juga mungkin boleh terjadi disebabkan oleh punca-punca lain seperti jangkitan sinus atau resdung, alahan makanan dan kehamilan, asma, udara kering yang berdebu, dan pelbagai lagi masalah kesihatan lain.
Mempunyai hidung tersumbat juga boleh membuatkan tidur menjadi satu cabaran, sukar untuk berehat dan mendapatkan tidur yang nyenyak. Tapi, Mama jangan risau. Banyak je rawatan di rumah yang mudah dan boleh kita cuba sebagai ikhtiar.
Terdapat beberapa cara hilangkan hidung tersumbat yang berkesan tanpa mengamalkan ubat-ubatan. Ikuti perkongsian ini untuk mengetahuinya dengan lebih lanjut.
Cara Mudahkan Hilangkan Hidung Tersumbat Dengan Cepat
Berikut merupakan cara untuk menghilangkan masalah hidung tersumbat iaitu:
#1. Makan Makanan Pedas

Makanan pedas merupakan salah satu langkah berkesan yang dapat membantu untuk mengeluarkan cecair yang berlebihan yang terdapat dalam hidung. Cecair yang berlebihan tersebut menjadi punca hidung tersumbat. Justeru makanan yang pedas sangat membantu dalam mengatasi hidung yang tersumbat
#2. Cara Hilangkan Hidung Tersumbat Dengan Tuam Kawasan Hidung
Kredit gambar: www.istanbulallergy.com
Cara menuam dikawasan hidung adalah dengan membasahkan tuala dengan air panas kemudian tekan di kawasan hidung secara perlahan. Ulang langkah tersebut secara berulang kali sehingga masalah hidung tersumbat dapat di atasi.
#3. Cara Hilangkan Hidung Tersumbat Dengan Minum Air Herba
Kredit gambar: www.indonesia.travel
Minum air herba seperti air halia untuk mengurangkan masalah hidung tersumbat. Langkah ini sangat mudah untuk dilakukan kerana bahan-bahannya mudah didapati di dapur rumah anda sendiri. Cara penyediaannya adalah halia ditumbuk dan dimasukkan ke dalam air suam. Kemudian anda sudah boleh menikmati kesegaran air halia tersebut.
#4. Menggunakan Bawang Putih
Kredit gambar: tekape.co
Bawang putih merupakan bahan yang dapat mencegah hidung tersumbat. Terdapat dua cara untuk mengatasi masalah hidung tersumbat yang boleh dilakukan dengan menggunakan bahan ini.
Cara pertama anda boleh makan bawang putih ini secara mentah. Cara yang kedua pula adalah bawang putih dihiris nipis dan dimasukkan kedalam air yang sedang mendidih kemudian sedut wap air tersebut sehingga hidung anda berasa lega.
#5. Pengambilan Ubat Selesema
Kredit gambar: www.besthealthmag.ca
Ubat selesema juga dapat merawat masalah hidung tersumbat. Namun pengambilan ubat selesama haruslah di ambil dengan mendapatkan nasihat daripada doktor terlebih dahulu.
#6. Menggunakan Nasal Strip
Kredit gambar: www.citrussleep.com
Nasal strip amat mudah digunakan kerana hanya perlu dilekatkan pada batang hidung sahaja. Nasal strip ini akan menjadikan saluran hidung anda lebih lebar sekaligus dapat membantu anda untuk bernafas dengan selesa.
#7. Cara Hilangkan Hidung Tersumbat Dengan Minum Banyak Air

Minum banyak air untuk kekal hidrasi. Air yang cukup di dalam badan akan memudahkan lendir yang ada di dalam hidung dikeluarkan. Justeru pengambilan air yang mencukupi amat penting untuk mengatasi masalah hidung tersumbat
#8. Kumur Dengan Air Garam
Kredit gambar: www.bbc.com
Salah satu cara mudah untuk menghilangkan masalah hidung tersumbat adalah kumur dengan air garam. Ini kerana air garam dapat membantu untuk memberikan kelegaan pada hidung tersumbat. Juga dapat mematikan kuman yang berada di tekak dan di hidung.
#9. Menghidu Wap Hangat
Air hangat dimasukkan ke dalam besen. Kemudian, anda boleh menghirup wap hangat yang terhasil tersebut. Ini kerana wap hangat dapat mencairkan mukus yang ada di dalam hidung. Oleh itu, ianya dapat mengelakkan hidung anda daripada tersumbat serta dapat memberikan keselesaan kepada hidung anda serta dapat bernafas dengan baik.
#10. Tinggikan Bantal Ketika Baring
Kredit gambar: www.thejakartapost.com
Bantal perlulah ditinggikan ketika anda baring agar dapat memberikan keselesaan kepada pernafasan anda. Apabila anda meninggikan bantal ketika baring akan membantu untuk mengalirkan lendir di dalam hidung dengan lebih mudah.
#11. Matikan Penghawa Dingin
Kredit gambar: www.sustainableman.org
Udara yang hangat dapat menghilangkan masalah hidung tersumbat. Mematikan penghawa dingin merupakan cara untuk memastikan udara kekal hangat.
#12. Mengeluarkan Lendir Dalam Hidung
Kredit gambar: www.healthline.com
Lendir di dalam hidung perlulah dikeluarkan. Cara mudah untuk mengeluarkan lendir yang terdapat dalam hidung adalah menutup satu lubang hidung yang tidak tersumbat dengan memicitnya kemudian hembuskan dan buang segala lendir yang ada di dalam hidung di sebelah hidung yang tersumbat itu.
#13. Cara Hilangkan Hidung Tersumbat Dengan Menggunakan Nasal Spray

Nasal Spray mudah didapati di farmasi. Spray ini dapat membantu mengurangkan keradangan hidung. Walau bagaimanapun anda haruslah mendapatkan nasihat daripada doktor terlebih dahulu sebelum menggunakannya.
Berehatlah dengan secukupnya demi memastikan gejala penyakit berlalu dengan cepat. Kebiasaannya hidung tersumbat akan reda selepas dua hingga 3 hari atau mengikut kondisi seseorang individu. Jika gejala masih berterusan anda perlu berjumpa dengan doktor.

Dapatkan pelbagai petua kesihatan lain dengan klik SINI.


Part 2: Resepi Deepavali Special Dari Mama Yang Boleh Dicuba

Sebelum ini kita dah kongsikan resepi bersempena perayaan Deepavali Part 1. Mungkin tak kena dengan citarasa Mama, kali ni Mama Siti share lagi kumpulan resepi yang lebih menarik dan kena citarasa Mama. Antara resepi ini juga ada resepi Vegan tau Mama, boleh la kita cuba-cuba, buat raso-raso.
5 Resepi Istimewa Buat Deepavali Kali Ini
#1 Resepi Kerala Prawn Roast

Bahan-bahan
1 Bahan Bakar Udang Kerala 1 kg udang (diperap dengan 1 sudu kecil serbuk kunyit)2 sudu kecil serbuk cili1 sudu kecil rempah campuran Sheena, garam dan minyak kelapa (perap 30 minit)2 bawang besar 2 cm halia4 ulas bawang putih 4 cili padi (ditumbuk) 2 sudu kecil serbuk kari makanan laut oleh Sheena (atau apa-apa serbuk kari ikan lain) 2 sudu kecil serbuk cili kashmir 1 sudu kecil garam masala 1/2 sudu kecil serbuk kunyit Beberapa daun kari Beberapa daun ketumbar 1 sudu besar jus asam jawa 1 sudu kecil serbuk lada hitam
Cara Memasak
Panaskan 5 sudu besar minyak kelapa. Masukkan udang, goreng cetek untuk 3 jumlah untuk kedua-dua belah. Tapis minyak dan ketepikan.Panaskan minyak yang sama, masukkan halia, bawang putih dan cili padi yang telah ditumbuk. Masukkan juga bawang besar .Tumis selama 2 minit.Masukkan semua rempah, tumis seminit.Masukkan sedikit air dan perasakan dengan garam.Kacau rata, masukkan air asam jawa dan serbuk lada hitam.Masukkan udang dan gaul sebati. JANGAN MASAK LEBIH DARI 1 minit. Masukkan daun kari dan daun ketumbar. Gaul rata dan tutup api. Sedia untuk dihidangkan.
Jom try sekarang Mama!
#2 Resepi Lamb Shank Masala

Bahan-bahan
2 keping batang kambing (diperap dengan 1 sudu kecil serbuk kunyit, 2 sudu kecil serbuk cili dan garam) 3 cm halia4 ulas bawang putih4 cili padi (dikisar bersama) 2 biji bawang besar 2 cili hijau 2 cili merah1 tomato (dikisar) Sedikit kari daun 1 kayu manis4 buah pelaga 4 biji bunga lawang 1 sudu kecil serbuk kunyit 4 sudu kecil serbuk cili Kashmir2 sudu besar serbuk kari daging2 sudu kecil serbuk ketumbarSegenggam daun ketumbar
Cara Memasak
Perap betis kambing selama 30 minit.Panaskan 2 sudu besar minyak sapi dan masukkan dalam batang kambing.Perangkan setiap sisi selama 5 minit, gunakan api sederhana.Tapis minyak dan ketepikan.Panaskan minyak sapi yang sama, masukkan kayu manis , bunga cengkih, buah pelaga, bunga lawang dan bawang putih halia blend, pes cili padi. Tumis sekejap. Masukkan bawang besar.Tumis seminit lagi. Masukkan semua rempah ratus. Gaul rata dan masukkan tomato kisar. Gaul rata dan masukkan 3 cawan air.Masukkan batang kambing.Perasakan dengan garam.Tutup dengan api dan masak perlahan selama sekurang-kurangnya 1 jam atau sehingga batang kambing empuk. Buka penutup, masukkan daun kari, cili hijau, cili merah dan daun ketumbar. Kacau rata dan tutup api. Sedia untuk dihidang.
Jom try resepi di SINI.
#3 Resepi Biskut Kacang

Masa Penyediaan : 30 minitMasak Memasak : 15-25 minitHidangan : 50 – 70 (ikut saiz bebola)
Bahan-bahan
250gm Kacang tanah(sangai, buang kulit)250gm tepung gandum(ayak/tapis)250gm gula aising (ayak/tapis)220ml minyak jagungGaram secukupnyaKertas baking
Cara Memasak
Sangai kacang tanah dan buang kulit seperti di dalam video.Ambil sedikit kacang tanah dan ketepikan untuk buat hiasan atas biskut nanti. Selebihnya kisar kacang tanah tu sampai betul – betul halus.Letakkan kacang tanah di dalam pinggan/ mangkuk, masukkan gula aising dan tepung gandum yang sudah di ayak/tapis.Tumbuk sedikit garam sampai halus dan masukkan juga ke dalam campuran tepung tadi. Gaul rata sehingga tiada gumpalan.Kemudian tapis lagi supaya kita dapat texture yang betul- betul halus. Kemudian gaul sebati.Lepastu, masukkan minyak jagung sedikit demi sedikit. Gaul sehingga menjadi doh.Bentukkan adunan menjadi bebola dalam saiz kecil dan susun di atas loyang yang sudah dilapik dengan kertas baking.Kemudian letak hiasan kacang diatas pada setiap bebola kacang . Tekan sedikit supaya biji kacang melekat pada bebola kacang.Bakar dalam oven selama 15 minit hingga 20 minit, dengan suhu 150°Keluarkan dari oven dan tengok tapak biskut dah masak sepenuhnya. Jika sudah masak, biarkan biskut kacang sejuk.Simpan dalam bekas kedap udara dan boleh hidangkan untuk makan.
Dapatkan video resepi di SINI.
#4 Resepi Achu Murukku

Masa penyediaan : 15 minitMasa memasak : 15 minitHidangan : 20 pcs
Bahan-bahan
500gm tepung beras3 sudu besar tepung atta (tepung capati)1 cawan gula½ sudu kecil garam800ml santan cair1 paket minyak masakAcuan achu murukku (kecil)
*disarankan acuan rendam dengan minyak satu hari sebelum guna
Cara memasak
Sediakan mangkuk, masukkan tepung beras dan tepung atta. Kemudian tapis.Setelah tapis, tepung campuran itu masukkan kedalam mangkuk lain.Selepas itu, masukkan gula dan garam. Kacau sebati.Kemudian masukkan santan cai. Kacau sehingga sebati dan dapat texture adunan seperti didalam video.Kemudian, panaskan minyak, biarkan minyak betul- betul panas baru letak adunan tersebut.Bila dah panas, celupkan acuan di tepung dan goreng sehingga adunan tanggal pada acuan. Biarkan masak seketika.Boleh angkat jika achu murukku mula menjadi warna keperangan. Buat langkah yang sama sehingga adunan habis. Sedia untuk dimakan. Letakkan kuih achu murukku di dalam bekas kedap udara supaya kekal rangup lebih lama.
Jom cuba resepi ini Mama klik link di SINI.
#5 Resepi Nei Urundhai (Bebola Ghee)
Kredit gambar: kannammacooks.com
Masa Penyediaan : 10 minitMasak Memasak : 50 minitHidangan : 12 bebola
Bahan-bahan
1 cawan tepung kacang hijau (sangai dan ayak/tapis)½ cawan gula aising (ayak/tapis)2 sudu besar minyak sapi vegan4 biji buah pelaga (kisar dan tapis)2 sudu besar kacang gajus (potong kecil)2 sudu besar pistachio (buang kulit, potong kecil)2 sudu besar kranberi kering (potong kecil)
Cara Memasak
Sangai tepung kacang hijau selama 30 – 45 minit kemudian tutup api, ayak/tapis tepung kacang hijau itu.Tapis/ayak juga gula aising. Kacau bersama tepung kacang hijau dan ketepikan.selepas itu, buang kulit pistachio dan potong kecil-kecil. Kacang gajus dan kranberi kering juga potong kecil-kecil.Sediakan kuali, masukkan minyak sapi vegan, bila minyak dah panas, masukkan kacang gajus, pistachio dan kranberi kering. Goreng seketika.Masukkan serbuk buah pelaga yang dah di kisar halus ke dalam kuali. kacau sebati.Kemudian tutup api dan tuang ke campuran tepung tadi. Kacau menggunakan spatula dahulu kerana masih panas.Apabila dah kurang panas, boleh terus menggunakan tangan dan gaul rata. Kemudian, buat bebola mengikut citarasa anda. Saya buat saiz bebola sederhana.Kemudian, sedia untuk dihidang.
Jom cuba resepi ini sekarang!

Untuk dapatkan lebih banyak resepi menarik, klik di SINI.


Menjemput Keberkatan Rezeki Dengan Rutin Doa Sebelum Mula Bekerja

Kerja ialah tuntutan umum kepada umat Islam. Hukumya berbeza-beza mengikut keadaan dan peranan seseorang.
Selain kita bekerja kerana ingin meneruskan kehidupan, mencari nafkah juga salah satu dari cabang ibadah dan Allah memberikan kebaikan daripadanya.
“Sesungguhnya Allah menyukai hamba yang bekerja dan terampil. Siapa yang bersusah payah mencari nafkah untuk keluarganya maka ia serupa dengan seorang mujahid di jalan Allah”
(Hadis Riwayat Ahmad)
Hayatilah kisah yang diceritakan oleh Habib Ali Zaenal Abidin Al-Hamid tentang Khalifah Saidina Umar Al-Khattab RA dengan seseorang yang asyik beriktikaf di masjid.

Tidak dinafikan dalam mencari rezeki yang halal, kita akan didatangkan dengan bermacam-macam jenis dugaan. Hanya kepada Allah lah kita memohon agar urusan pekerjaan dan perniagaan kita dipermudahkan..
Disebabkan itu, Mama Siti rasakan penting untuk kita amalkan doa sebelum mula kerja. Setakat ini, Mama Siti hanya senaraikan tiga doa sebelum bekerja.
Kalau Mama jumpa doa-doa yang lain dengan makna yang baik, apa salahnya bacakan sekali.
Doa-Doa Sebelum Memulakan Pekerjaan dan Perniagaan
Doa-doa ini sebaiknya diamalkan setiap hari. Jadikan sebagai rutin setiap kali kita sampai di pejabat atau di tempat kerja.
#1 Doa Mula Kerja

Kredit gambar: Freepik
اَللهُمَّ اغْفِرْلِى ذَنْبِيْ وَوَسِّعْ خُلُقِيْ وَطَيِّبْ لِيْ كَسَبِيْ وَقَنِّعْنِيْ بِمَا رَزَقْتَنِيْ وَلاَتَذْهَبْ قَلْبِيْ إِلَى شَيْئٍ صَرَّفْتَهُ عَنِّيْ
‘Allaahummaghfir lii zambi, wa wassi’ khuluqii, wa thayyib lii kasabii, wa qanni’nii bimaa razaqtanii, wa laa tadz-hab qalbii ilaa syai-in sharraftahu ‘annii’
Maksudnya:
“Ya Allah, ampunilah dosaku, perluaslah (muliakanlah) akhlakku, berilah untuk ku pekerjaan yang baik, jadikanlah aku puas menerima apapun yang Engkau kurniakan kepadaku dan janganlah Engkau buat hatiku mengingat apapun yang telah Engkau palingkan dariku.”
#2 Doa Mula Kerja
Kredit gambar: Freepik
بِسْمِ اللهِ تَوَكَّلْتُ عَلىَ اللهِ وَاعْتَصَمْتُ بِااللهِ وَفَوَّضْتُ أَمْرِى إِلَى اللهِ حَسْبِىَ اللهُ وَنِعْمَ الْوَكِيْلُ وَلاَ حَوْلَ وَلاَ قُوَةَإِلَّابِاللهِ اْلعَلِىِّ اْلعَظِيْمِ
Bismillaahi tawakkaltu ‘alallaahi wa tashamtu billaahi wa faw-wazhtu amri ilallaahi hasbiyallaahu wani’mal wakiilu walaa haula wallaa quwwata illaa billaahil ‘aliyyil ‘adhiim.
Maksudnya:
“Dengan nama Allah, aku mulai dan aku bertawakal kepada Allah, aku berpegang teguh kepada Allah, dan aku menyerahkan kepada Allah, cukup Allah tempatku berpegang dan bertawakal, tidak ada yang lebih kuat dan kuasa, hanya Allah yang Maha Tinggi dan Maha Esa.”
#3 Doa Mula Kerja
Kredit gambar: Freepik
اَللَّهُمَّ إِنِّيْ أَسْأَلُكَ عِلْمًا نَافِعًا، وَرِزْقًا طَيِّبًا، وَعَمَلاً مُتَقَبَّلاً
‘Allahumma inni as aluka i’lman nafi’a, warizqon toiyyiba, wa amalan mutaqabbala’
“Ya Allah, sungguh aku memohon kepadaMu ilmu yang manfaat, rezeki yang baik dan amal yang diterima.”
(Hadis Riwayat Ibnu As-Sunni dan Ibnu Majah)
Kerja Yang Berkat
(Adab dan Integriti)

Paling penting sekali, jangan sesekali kita abaikan ibadah wajib kerana alasan sibuk bekerja. Contohnya, meninggalkan solat kerana bimbang tugasan tidak dapat diselesaikan dalam waktu yang ditetapkan. Contoh yang lain ialah tidak berpuasa kerana bekerja di bawah matahari terik.
Kredit gambar: Freepik
Seterusnya, ketika bekerja kita hendaklah jujur dan amanah sebagaimana sifat Rasulullah SAW iaitu siddiq dan amanah.
Apabila diberikan tanggungjawab, jalankan lah dengan jujur. Begitulah juga dengan amanah yang diberikan. Kita perlu menyelesaikan tugasan dengan intergriti dan dipercayai.
Kredit gambar: Freepik
Perkara yang mungkin sesetengah dari kita memandang ringan ialah tentang masa. Waktu mula bekerja dan selesai waktu bekerja tidak boleh dipandang enteng. Soal masa mungkin menjadi asbab rezeki seseorang itu tidak berkat.
Kredit gambar: Wan Fahmy Redzuan / Shutterstock.com
Kita disarankan untuk bekerja keras. Namun perkara yang perlu diperhatikan adalah supaya kita selalu mensyukuri rezeki yang diberikan. Keadaan ini sangat dekat terutamanya buat para peniaga.
Kredit gambar: Freepik
Akhir sekali, bertawakal. Sebagai pejuang nafkah buat diri sendiri dan ahli keluarga, tiada apa yang lebih kita harapkan selain bantuan dari Allah SWT.
Tawakal ialah keyakinan bahwa Allah akan mengurniakan rezeki di atas usaha yang telah dilakukan.
Umar al-Khattab RA berkata Rasulullah SAW bersabda: “Sungguh kalau kamu sekalian bertawakal kepada Allah dengan tawakal yang sungguh-sungguh, nescaya kamu diberi rezeki seperti burung diberi rezeki, ia berangkat pagi dalam keadaan lapar dan pulang petang dalam keadaan kenyang.”
(Hadis Riwayat Tirmizi)
Kesimpulannya,
Bekerja ialah suatu keperluan untuk meneruskan kehidupan. Tambahan pula ianya salah satu ibadah di sisi Allah.
Oleh kerana alam pekerjaan penuh dengan dugaan yang tidak terjangkau, jadi rutin membaca doa sebelum mula kerja amat disarankan.
Doa-doa yang Mama Siti senaraikan tadi sebaiknya diamalkan setiap kali hendak mula bekerja. Di samping itu, dalam kita mengharapkan kelancaran dalam urusan pekerjaan, janganlah pula mengabaikan adab dan integriti ketika bekerja.
Kelima-lima adab yang Mama Siti kongsikan merangkumi tentang ibadah, kejujuran, kesyukuran, masa dan tawakkal kepada Allah SWT.
Semoga artikel kali ini dapat dijadikan panduan buat Mama dan Papa yang gigih mencari rezeki buat ahli keluarga. Insya allah jika kita bekerja dengan baik dan mendahulukan tuhan, Allah akan memudahkan banyak hal dalam kehidupan.
Mama Siti doakan agar Mama dan Papa terus diberikan kekuatan menyara keluarga tercinta.

Tingkatkan amal ibadah lain dengan panduan dan bacaan yang betul seperti dikongsikan DI SINI.


20 Pilihan Doa Untuk Kesejahteraan Suami

Sebagai seorang isteri yang baik serta solehah, sentiasalah panjatkan doa untuk suami agar dirinya sentiasa dalam rahmat dan lindungan Allah. Malah, sesebuah rumah tangga akan terus dihiasi dengan rasa bahagia dan ketenangan sekiranya isteri atau suami sentiasa memanjatkan doa memohon diberikan kedamaian dan keharmonian rumahtangga kepada Allah S.W.T.
Malah, doa seorang isteri yang ikhlas untuk suaminya pasti akan dimakbulkan oleh Allah tepat pada waktunya. Oleh itu, sentiasalah memohon segala sesuatu kebaikan untuk suami tersayang agar dirinya sentiasa dalam keredhaan Allah S.W.T.
Dalam perkongsian ini, Mama Siti telah senaraikan beberapa pilihan doa yang boleh Mama amalkan untuk kesejahteraan suami yang dicintai. Selamat beramal!
Senarai Doa Untuk Suami Yang Boleh Diamalkan

#1. Doa Agar Suami Diampuni dan Diberi Kasih Sayang
اللّهُمَّ اغْفِرْلِيْ وَ ارْحَمْنِيْ وَاهْدِنِيْ وَعَافِنِي وَ ارْزُقْنِيْ
Allahummaghfirli, warhamni, wahdini, wa ‘aafini, warzuqni
Maksudnya:
“Ya Allah, ampunilah aku, kasihanilah aku, berilah petunjuk kepadaku, selamatkanlah aku, dan berikanlah rezeki kepadaku”.
#2. Doa Diberikan Nafkah Yang Berkat
اللَّهُمَّ أَكْثِرْ مَاِلي(لَنَا) وَوَلَدِي (نَا) وَبَارِكْ لي (لَنَا) فِيهِ
“Allahumma aktsir maa lii (lanaa) wawaladii (naa) wabaaRiklii (lanaa) fiihi”
Maksudnya:
“Ya Allah perbanyaklah harta dan anakku serta berkatilah kurnia yang Engkau beri.”
#3. Doa Memperoleh Rezeki Yang Baik
للَّهُمَّ إِنِّى أَسْأَلُكَ عِلْمًا نَافِعًا وَرِزْقًا طَيِّبًا وَعَمَلاً مُتَقَبَّلاً
“Allahumma innii as-aluka ‘ilman naafi’an wa rizqon thoyyiban, wa ‘amalan mutaqobbal”
Maksudnya:
“Ya Allah, sungguh aku memohon kepada-Mu ilmu yang bermanfaat, rezeki yang halal, dan amal yang diterima.”
#4. Doa Agar Suami Selalu Dilindungi Oleh Allah SWT
أَسْتَوْدِعُ اللَّهَ دِينَكَ وَأَمَانَتَكَ وَخَوَاتِيمَ عَمَلِكَ
“Astawdi’ullaha diinaka, wa amaanataka, wa khowaatiima ‘amalik”
Maksudnya:
“Aku menitipkan agamamu, amanahmu, dan perbuatan terakhirmu kepada Allah.”
#5. Doa Kebaikan Dunia Akhirat
رَبَّنَا آتِنَا فِي الدُّنْيَا حَسَنَةً وَفِي الآخِرَةِ حَسَنَةً وَقِنَا عَذَابَ النَّارِ
Rabbanaa atinaa fiddunya hasanah wa fil akhirati hasanah waqinaa ‘adzabannar
Maksudnya:
“Ya Tuhan, berilah kami kebaikan di dunia dan kebaikan di akhirat, serta selamatkanlah kami dari siksa neraka”.
#6. Doa Agar Terhindar Dari Harta Haram
اَللَّهُمَّ ياَ غَنِىُّ ياَحَمِيْدُ يَامُبْدِئُ يَامُعِيْدُ يَارَحِيْمُ يَاوَدُوْدُ يَافَعَّالُ لِمَا يُرِ يْدُ اَغْنِنِىْ بِحَلاَ لِكَ عَنْ حَرَامِكَ وَبِفَضْلِكَ عَمَّنْ سِوَاكَ
Allahumma yaa ghoniyyu yaa hamiid yaa mubdi’u yaa mu’iid yaa rohimu yaa waduud yaa fa’alu lima yuriid agnini bihalaalila, anharoomika wa bifadlika ‘amman siwaak
Maksudnya:
“Ya Allah Tuhanku Yang Maha Kaya dan Maha Terpuji, Tuhan Yang Mentakdirkan dan Yang Mengembalikan, Yang Maha kasih dan Maha Kasih Sayang. Berilah aku kekayaan harta yang Engkau halalkan bukan yang Engkau haramkan, berilah aku kelebihan dari yang lain dengan berkat kurniaanmu”.
#7. Doa Untuk Suami Yang Jauh
أَسْتَوْدِعُ اللَّهَ دِينَكَ وَأَمَانَتَكَ وَخَوَاتِيمَ عَمَلِكَ
Astawdi’ullaha diinaka, wa amaanataka, wa khowaatiima ‘amalik
Maksudnya:
“Aku menitipkan agamamu, amanahmu, dan perbuatan terakhirmu kepada Allah”.
#8. Doa Agar Suami Selamat Dari Bahaya
اللَّهُمَّ إِنِّي أَعُوذُ بِكَ مِنْ الْهَمِّ وَالْحَزَنِ وَأَعُوذُ بِكَ مِنْ الْعَجْزِ وَالْكَسَلِ وَأَعُوذُ بِكَ مِنْ الْجُبْنِ وَالْبُخْلِ وَأَعُوذُ بِكَ مِنْ غَلَبَةِ الدَّيْنِ وَقَهْرِ الرِّجَالِ
Allahumma inni a’udzu bika minal Hammi wal hazan, wa a’udzu bika minal ‘ajzi wal kasal, wa a’udzu bika minal jubni wal bukhl, wa a’udzu bika min ghalabatid dain wa qahrir rijal
Maksudnya:
“Ya Allah, sesungguhnya aku berlindung kepada-Mu dari kebingungan dan kesedihan. Aku berlindung kepada-Mu dari lemah dan kemalasan. Aku berlindung kepada-Mu dari pengecut dan kikir. Dan aku berlindung kepada-Mu dari lilitan hutang dan kesewenang-wenangan orang.”

#9. Doa Agar Suami Selamat Dunia Akhirat
اَللهُمَّ اِنَّا نَسْئَلُكَ سَلاَمَةً فِى الدِّيْنِ وَعَافِيَةً فِى الْجَسَدِ وَزِيَادَةً فِى الْعِلْمِ وَبَرَكَةً فِى الرِّزْقِ وَتَوْبَةً قَبْلَ الْمَوْتِ وَرَحْمَةً عِنْدَ الْمَوْتِ وَمَغْفِرَةً بَعْدَ الْمَوْتِ. اَللهُمَّ هَوِّنْ عَلَيْنَا فِىْ سَكَرَاتِ الْمَوْتِ وَالنَّجَاةَ مِنَ النَّارِ وَالْعَفْوَ عِنْدَ الْحِسَابِ
Allaahumma Innaa Nas Aluka Salaamatan Fid Diin, Wa ‘Aafiyatan Fil Jasad, Wa Ziyadatan Fil ‘Ilmi, Wabarokatan Dir Rizqi, Wa Taubatan Qoblal Maut, Warohmatan Indal Maut, Wa Maghfirotan Ba’dal Maut. Allaahumma Hawwin ‘Alainaa Fii Sakarootil Maut, Wan Najaata Minan Naar, Wal ‘Afwa Indal Hisaab.
Maksudnya:
“Ya Allah, sesungguhnya kami memohon kepada-Mu keselamatan ketika beragama, kesihatan badan, limpahan ilmu, keberkatan rezeki, taubat sebelum datangnya maut, rahmat pada saat datangnya maut, dan ampunan setelah datangnya maut.”
“Ya Allah, mudahkanlah kami dalam menghadapi sakaratul maut, berikanlah kami keselamatan dari api neraka, dan ampunan pada saat hisab”.
#10. Doa Panjang Umur
اَللّٰهُمَّ طَوِّلْ عُمُوْرَنَا وَصَحِّحْ أَجْسَادَنَا وَنَوِّرْ قُلُوْبَنَا وَثَبِّتْ إِيْمَانَنَا وَأَحْسِنْ أَعْمَالَنَا وَوَسِّعْ أَرْزَقَنَا وَإِلَى الخَيْرِ قَرِّبْنَا وَعَنِ الشَّرِّ اَبْعِدْنَا وَاقْضِ حَوَائِجَنَا فِى الدِّيْنِ وَالدُّنْيَا وَالْآخِرَةِ إِنَّكَ عَلَى كُلِّ شَىْءٍ قَدِيْرٌ
“Allaahumma Thowwil Umuurona, Wa Shohhih Ajsaadana, Wa Nawwir Quluubana, Wa Sabbit Iimaananaa Wa Ahsin A’’maalanaa, Wa Wassi’ Arzaqonaa, Wa Ilal Khoiri Qorribnaa Wa ‘Anisy-syarri Ab’Idnaa, Waqdhikhawaa-Ijana Fiddiini Waddunyaa Wal Aakhirati Innaka ‘Alaa Kulli Syai-in Qodiir.”
Maksudnya:
“Ya Allah, panjangkanlah umur kami, berilah kesehatan pada jasad kami, berilah keterangan pada hati kami, jagalah iman kami, luruskanlah amalan kami, perbanyaklah rezeki kami, dekatkanlah kami pada kebaikan dan jauhkanlah kami dari kejahatan, kabulkanlah segala kebutuhan kami dalam beragama, dunia, dan akhirat. sesungguhnya Engkau Maha Kuasa atas segala sesuatu”.
#11. Doa Suami Tetap Cinta Pada Isteri
أَحَبَّكَ الَّذِيْ أَحْبَبْتَنِي لَهُ
Ahabbakalladziii ahbabtanii lahu
Maksudnya:
“Semoga Allah mencintai kamu yang cinta kepadaku karenaNya”.

#12. Doa Agar Suami Selalu Diberikan Rezeki Cinta
اللَّهُمَّ اجْعَلْ لَهُ لِسَانًا ذَاكِرًا، وَقَلْبًا شَاكِرًا، وَارْزُقْهُ حُبّي، وحبَّ مَنْ يُحِبُّنِي، وصَيِّر أَمْرَهُ إِلَى خَيْرٍ
Allahumaj ‘al lahuu lisaanan dzaakiran wa qalban syaakiran warzuqhu hubbi wa hubba man yuhibbunii wa shoyyir amrahu ilaa khoiir
Maksudnya:
“Ya Allah, jadikanlah baginya lisan yang selalu berzikir, hati yang selalu bersyukur, dan berilah dia rezeki cinta kepadaku dan cinta kepada orang yang mencintaiku, serta jadikanlah urusannya kepada kebaikan”.
#13. Doa Penyenang Hati
رَبَّنَا هَبْ لَنَا مِنْ اَزْوَاجِنَا وَذُرِّيّٰتِنَا قُرَّةَ اَعْيُنٍ وَّاجْعَلْنَا لِلْمُتَّقِيْنَ اِمَامًا
Rabbana hab lanaa min azwaajina wa dzurriyyatinaa qurrata a’yunin waj’alnaa lil muttaqiina imaamaa
Maksudnya:
“Ya Rabb kami, anugerahkanlah kepada kami pasangan kami dan keturunan kami sebagai penyenang hati (kami), dan jadikanlah kami imam bagi orang-orang yang bertaqwa”.
#14 . Doa Agar Suami Selalu Dilindungi Dan Selamat Dari Kezaliman
رَبِّ ابْنِ لِيْ عِنْدَكَ بَيْتًا فِى الْجَنَّةِ وَنَجِّنِيْ مِنْ فِرْعَوْنَ وَعَمَلِهٖ وَنَجِّنِيْ مِنَ الْقَوْمِ الظّٰلِمِيْنَۙ
Rabbibni lii ‘indaka baitanng filjannati wa najjini min fir’auna wa ‘amalihi wanajjini minal qaumidh dhalimiin
Maksudnya:
“Ya Rabbku, bangunlah untukku sebuah rumah di sisi-Mu dalam surga dan selamatkanlah aku dari Firaun dan perbuatannya dan selamatkanlah aku dari kaum yang zalim”.
#15. Doa Agar Suami Diberikan Keselamatan Dunia Dan Akhirat
رَبَّنَا آتِنَا فِي الدُّنْيَا حَسَنَةً وَفِي الْآخِرَةِ حَسَنَةً وَقِنَا عَذَابَ النَّارِ
Rabbana atina fiddunya hasanah wa fil akhirat hasanah, waqina adzabannar
Maksudnya:
“Ya Tuhan kami, berilah kami kebaikan di dunia dan kebaikan di akhirat dan peliharalah kami dari siksa neraka”.
#16. Doa Untuk Suami Yang Menyakiti Hati Isteri Agar Menyedari Kesalahannya
لَّا يُحِبُّ ٱللَّهُ ٱلْجَهْرَ بِٱلسُّوٓءِ مِنَ ٱلْقَوْلِ إِلَّا مَن ظُلِمَوَكَانَ ٱللَّهُ سَمِيعًا عَلِيمًا
Laa yuhibbullaahul jahra bissuu-i minalqawli illaa man zhulima, wakaa nallaahu samii’an ‘aliimaa
Maksudnya:
“Allah tidak menyukai ucapan yang buruk (yang diucapkan) kepada seseorang dengan terang-terangan, melainkan orang yang dizalimi maka dia boleh menceritakan kezaliman tersebut, dan Allah maha mendengar lagi maha mengetahui”.
#17. Doa Agar Suami Isteri Berubah Ke Arah Kebaikan
Izz qaa layusufu li a’biih, yaa abati inni ra’aitu aa’hada a’syarakawkabaa, wassyamsawal qamara ra’aituhum lii sajidiin
(Surah Yusuf: ayat 4)
Maksudnya:
“(Ingatlah peristiwa) ketika Nabi Yusuf berkata kepada ayahnya: “Wahai ayahku! Sesungguhnya aku bermimpi melihat sebelas bintang dan matahari serta bulan; aku melihat mereka tunduk memberi hormat kepadaku”.
#18. Doa Untuk Melembutkan Hati Suami
Allahumma laiyinli qalbahu, laiyinta li Daudal hadid
Maksudnya:
“Ya Allah, lembutkanlah hatinya sebagaimana Engkau melembutkan Daud (akan) besi”

#19. Doa Agar Suami Setia
Ya aiyuhallazi na amanusbiru wa sobiru wa robithu wattaqullaha la’allakum tuflihun
Maksudnya:
“Wahai orang-orang yang beriman! Bersabarlah kamu (menghadapi segala kesukaran dalam mengerjakan perkara-perkara yang berkebajikan), dan kuatkanlah kesabaran kamu (lebih daripada kesabaran musuh, di medan perjuangan), dan bersedialah (dengan kekuatan pertahanan di daerah-daerah sempadan) serta bertakwalah kamu kepada Allah supaya kamu berjaya (mencapai kemenangan)”.
#20. Doa Supaya Suami Dimurahkan Rezeki
“Ya Allah, berikanlah suamiku kemudahan rezekinya, jika letaknya masih jauh maka dekatkanlah. Jika masih di langit, maka segera turunkanlah untuknya Ya Allah. Jika masih tertanam di bumi, hanya Engkaulah yang mampu mengeluarkannya. Permudahkanlah segala urusan suamiku untuk menafkahi kami sekeluarga Ya Allah, kurniakanlah kepada suamiku rezeki yang melimpah ruah, rezeki yang tiada batasan, rezeki yang tidak disangka-sangka, rezeki yang halal dan diberkati oleh-Mu Ya Allah. Hanya Engkaulah Yang Maha Pemurah Lagi Maha Mengasihani”.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Doa Masuk Pasar, Peluang Dapat Satu Juta Kebaikan

Diriwayatkan oleh Abu Hurairah R.A bahawa Rasulullah S.A.W bersabda:
أَحَبُّ الْبِلاَدِ إِلَى اللَّهِ مَسَاجِدُهَا وَأَبْغَضُ الْبِلاَدِ إِلَى اللَّهِ أَسْوَاقُهَا
Maksudnya: Tempat yang paling Allah suka adalah masjid-masjid manakala tempat yang paling Allah benci adalah pasar-pasar.
(Hadis Riwayat Muslim)
Agak berat topik kita kali ini. Ianya berkenaan doa masuk ke pasar. Sebenarnya, Mama Siti sendiri baru sahaja tahu tentang kewujudan doa ini.
Tidak sangka bukan bagaimana Islam memelihara kita hingga ke tempat kita berjual-beli?
Pasar Tempat Dibenci Allah?

Baiklah, berbalik kepada hadis diatas berkaitan pasar sebagai tempat yang paling dibenci Allah. Mama Siti merujuk di Portal Mufti Wilayah Persekutuan bagi mendapatkan penjelasan.
Hadis tersebut adalah gambaran keadaan yang sering berlaku di pasar seperti penipuan dalam jual beli, riba, lagha, lalai dari mengingati dan seumpama dengannya.
Oleh yang demikian, kita disarankan untuk membaca doa ketika melangkah ke pasar, kompleks membeli-belah, karnival dan sebagainya.
Doa Masuk Pasar
لاَ إِلَهَ إِلاَّ اللَّهُ وَحْدَهُ لاَ شَرِيكُ لَهُ لَهُ الْمُلْكُ وَلَهُ الْحَمْدُ يُحْيِي وَيُمِيتُ وَهُوَ حَىٌّ لاَ يَمُوتُ بِيَدِهِ الْخَيْرُ وَهُوَ عَلَى كُلِّ شَيْءٍ قَدِيرٌ
“Laa ilaaha illalloohu wahdahu laa syariika lahu, lahulmulku walahulhamdu, yuhyii wa yumiitu wa huwa hayyun laa yamuutu, biyadihil khoiir, wa huwa ‘ala kulli syai’in qodiir”
Maksudnya: Tidak ada Tuhan yang berhak disembah selain Allah, Yang Maha Esa, tiada sekutu bagiNya. BagiNya kerajaan, bagiNya segala pujian. Dia lah Yang Menghidupkan dan Yang Mematikan. Dialah Yang Hidup, tidak akan mati. Di tanganNya semua kebaikan. Dan Dia-lah Yang Maha Kuasa atas segala sesuatu
Tujuan kita berdoa adalah supaya tidak terpedaya atau tergolong dari golongan yang tidak jujur, bercakap hal yang tidak benar serta melupakan tuhannya.
Kelebihan Membaca Doa Masuk Pasar
Kredti gambar: Harian Metro
Diriwayatkan oleh Abdullah Ibn ‘Umar R.Anhuma beliau berkata bahawa Rasulullah S.A.W bersabda:
Sesiapa yang masuk ke dalam pasar lalu dia membaca:
لاَ إِلَهَ إِلاَّ اللَّهُ وَحْدَهُ لاَ شَرِيكُ لَهُ لَهُ الْمُلْكُ وَلَهُ الْحَمْدُ يُحْيِي وَيُمِيتُ وَهُوَ حَىٌّ لاَ يَمُوتُ بِيَدِهِ الْخَيْرُ وَهُوَ عَلَى كُلِّ شَيْءٍ قَدِيرٌ
Maka Allah menetapkan satu juta kebaikan buatnya dan menghapuskan satu juta kejahatannya serta mengangkat kedudukannya sebanyak satu juta darjat.
(Hadis riwayat At-Tirmidzi)
Adab Berjual Beli Menurut Islam
Adil Dalam Sukatan
Kredit gambar: Detikcom
Di dalam surah ar-Rahman ayat 9, Allah SWT berfirman,
Maksudnya: dan betulkanlah cara menimbang itu dengan adil, serta janganlah kamu mengurangi barang yang ditimbang.
Bertutur Dengan Sopan
Kredit gambar: sydeen / Shutterstock.com
Keadaan ini mungkin terjadi apabila seseorang membuat penilaian berdasarkan kriteria luaran seperti status, pangkat, tata rias dan harta.
Ketahuilah, semua manusia itu berhak mendapat layanan yang baik, tidak kira siapapun dia. Inilah allah seorang muslim yang sebenar, melayani orang lain dengan penuh hormat dan berbudi bahasa.
Tidak Menjual Barang Haram
Dari Jabir bin Abdullah, katanya, ia telah mendengar Rasulullah SAW bersabda pada tahun pembukaan kota Mekah, sesungguhnya Allah SWT dan Rasulnya telah mengharamkan jual beli babi, bangkai, arak dan patung berhala.
Menjaga Kualiti
Ketika berniaga, kita mestilah selalu mengambil berat perihal kualiti. Contohnya, memastikan rasa masakan yang dijual sedap.
Selain itu, jika seseorang menjalankan perniagaan jenis perkhidmatan mereka hendaklah memberikan servis terbaik sesuai pakej yang dipilih pelanggan.
Berterus Terang
Kredit gambar: Drupal
Diriwayatkan oleh Abi Qatadah al-Anshari,
Sesungguhnya ia telah mendengar rasulullah SAW bersabda, awas kamu dari banyak bersumpah dalam berniaga. Sesungguhnya (kadang kala) banyak bersumpah dalam berniaga boleh melariskan barangan akan tetapi selepas itu ia akan menghilangkan barakahnya.
Kredit gambar: Yusufzill / Shutterstock.com
Kesimpulannya, kita diharuskan pergi ke pasar. Walaupun ia sering dikaitkan dengan penipuan dalam jual beli, riba, lagha dan lalai tetapi amalan yang dianjurkan adalah dengan berdoa.
Doa masuk pasar ini dinilai sebagai riwayat yang sahih dan boleh diamalkan tanpa ragu-ragu. Tambahan pula, terdapat kelebihan kepada orang yang membaca doa masuk pasar.
Akhir sekali, jangan kita lupakan adab sebagai peniaga dan pembeli sesama melakukan urus niaga dia pasar atau kompleks beli-belah. Semuanya penting agar kita mendapat keberkatan sebagai pembeli dan penjual.
Semoga dengan perkongsian tentang doa masuk pasar ini memandu kita menjadi seorang muslim yang lebih baik.  Jom amalkan doa masuk masjid pula!

Tingkatkan amal ibadah lain dengan panduan dan bacaan yang betul seperti dikongsikan DI SINI.


Awas Dengan Tanda-tanda Ini! 6 Tanda Amaran & Simptom Menghidap Barah Payudara Yang Mama Harus Take Note

Barah payudara ataupun kanser payudara adalah kanser utama dalam kalangan wanita di negara kita. 1 dalam 19 wanita adalah berisiko berbanding 1 daripada 8 wanita di Eropah dan Amerika Syarikat. Jom kita fahami dengan lebih lanjut tentang jenis kanser payudara, tanda dan simptom serta rawatan yang sewajarnya untuk Mama lakukan.
Apa Itu Kanser Payudara?
Untuk pengetahuan Mama, barah payudara adalah ketumbuhan malignan yang terbentuk daripada tindakan sel yang bermula dari bahagian payudara.
Ia akan terus berkembang serta seterusnya menyerang organ serta tisu-tisu yang berhampiran. Sel-sel barah ini juga mampu untuk membebaskan dirinya daripada ketumbuhan asal sekali gus memasuki saluran darah serta sistem limfa.
Inilah juga cara serta kaedah penyakit barah payudara menyerang bahagian-bahagian organ lain para penghidapnya.
Bagi payudara yang normal, sel-selnya mengalami pertumbuhan yang terkawal dan teratur. Hormon estrogen bertanggungjawab dalam pertumbuhan dan pembentukan sel-sel payu dara.
Ketidakimbangan hormon dikatakan memainkan peranan yang penting dalam patogenesis kanser. Jom kita tengok apa simptom dan tanda-tanda yang Mama harus take note!
Tanda Amaran & Simptom Kanser Payudara

Ketulan atau bengkak pada payudaraKetulan yang tak sakit, keras dan tidak sekata Ketulan yang sakit, lembut dan berbentuk bulatBengkak pada sebahagian payudaraKulit mengecut seperti kulit limauPuting masuk ke dalam atau sakitKemerahan atau kering pada puting atau kulit payudaraPuting berair kekuningan atau berdarah selain susuKetulan pada bahagian ketiak
Siapa Yang Berisiko?

Siapa yang berisiko untuk mendapat penyakit ini? Kalau Mama nak tahu ia terbahagi kepada 2 kategori iaitu:
Tidak boleh dikawalBoleh dikawal
Antara faktor yang tidak boleh dikawal adalah:
Umur – Wanita berumur 50 tahun ke atas mempunyai 8-10 kali ganda kemungkinan mendapat kanser berbanding wanita yang berumur muda.Jantina – Wanita mempunyai 100 kali ganda risiko berbanding dengan lelaki.Sejarah keluarga – Sekiranya Mama ada sejarah keluarga kanser payudara, Mama akan menjadi berisiko tinggi. Sejarah lalu kanser payudara – Jika sebelum ini Mama pernah didiagnosis kanser payudara, Mama lebih berisiko mendapat kanser payudara pada masa akan datang.Tempoh haid – Jika haid pertama datang lebih, Mama berisiko mendapatnya semasa anda telah berumur.Faktor keturunan – 5%-10% berkaitan dengan mutasi gen.
Antara faktor risiko yang boleh dikawal adalah:
Penyusuan – Wanita yang menyusukan anak dalam tempoh 1-2 tahun akan mengurangkan risiko mendapat kanser payudara.Alkohol – Wanita mengambil minuman beralkohol. Senaman – Wanita yang melakukan senaman berterusan dapat mengurangkan risiko kanser payudara. Kajian menunjukkan senaman 30 minit sehari untuk 5 hari seminggu sudah memadai.
Tahap Kanser Payudara

Kanser juga mempunyai tahap dan setiap tahap mempunyai berlainan maksud. Jom kita tengok dan fahamkan tahap-tahap berbeza ini.
Tahap 0 – Kanser setempat (Cancer in Situ)Tahap I – Kanser kurang dari 2 cmTahap II – Kanser 2 hingga 5 cm tanpa atau dengan bengkakan kelenjar di ketiakTahap III – Kanser besar dari 5 cm atau penglibatan kelenjar ketiak yang banyakTahap IV – Kanser telah merebak ke luar payudara dan melibatkan organ lainTahap I & II – adalah awal dan boleh disembuhkanTahap IV – tidak boleh disembuh
Macam Mana Kanser Payudara Dikesan?
Pemeriksaan sendiri payudara (PSP) – Bermula daripada umur 20 tahun, wanita patut melakukan PSP secara konsisten. Belajar dari jururawat dan sekiranya ada rasa ketulan jumpa doktor segera.
Mammogram – Mammogram adalah ujian x-ray payudara. Pemeriksaan ini dibuat kepada wanita yang tak ada masalah tetapi berisiko. Pemeriksaan bagi wanita yang ada tanda atau masalah payudara juga akan dilakukan.
Ujian makmal – Pengambilan tisu dari payudara (biopsi), sel dari kawasan yang disyaki diambil dan duji di makmal.
Rawatan

Selepas diagnosis penyakit, doktor akan memberi rawatan yang sewajarnya. Selalunya, pesakit akan dibedah sebelum diberi rawatan kemoterapi. Ada situasi yang doktor akan nasihat untuk teruskan dengan rawatan kemoterapi atau radioterapi untuk mengecilkan saiz kanser sebelum pembedahan terlebih dahulu.
Rawatan kemoterapi ini dapat kurangkan kemungkinan kanser Mama berulang. Selain itu, ia juga merupakan rawatan utama apabila kanser merebak luar payudara dan di kawasan ketiak atau merebak luas selepas rawatan pertama. Terdapat kesan sampingan yang ketara dapat dilihat seperti:
Sangat letih kerana kekurangan sel darah merahLoya dan muntahHilang selera makanRambut gugurKudis mulutPerubahan kitaran haid (mungkin berkekalan)Risiko jangkitan meningkat kerana kekurangan sel darah putihLebam atau pendarahan dari luka kecil disebabkan oleh kekurangan sel pembeku darah
Selain rawatan kimoterapi, terapi radiasi digunakan untuk memusnahkan sel kanser yang masih tertinggal di dalam payudara, dinding dada atau bahagian ketiak selepas pembedahan. Kadang-kadang ianya digunakan untuk mengurangkan saiz ketumbuhan sebelum pembedahan.
Terapi hormon pun ada digunakan juga. Fungsinya untuk mengurangkan paras estrogen digunakan untuk merawat kanser payu dara. Terdapat ubat yang boleh membantu pengurangan hormon, boleh rujuk pada doktor pakar.
Banyak yang kita dapat belajar tentang kanser payudara, moga-moga ia bermanfaat untuk Mama dan sekeluarga! Pastikan anda prihatin dan sentiasa peka dengan amaran kanser!
Kredit: MyHealth Kementerian Kesihatan Malaysia

Untuk dapatkan lebih banyak info tentang kesihatan Mama, klik di SINI.


Menu ‘Special’ Dari Mama: Resepi UMPH! Lazat Sempena Perayaan Deepavali

Perayaan Deepavali semestinya perayaan untuk bersuka ria, jamu makanan yang lazat dan merapatkan hubungan sesama ahli keluarga. Sempena perayaan Deepavali tahun ini, Mama nak share sikit beberapa resepi Deepavali menarik yang boleh dihidangkan untuk keluarga Mama.
Jom kita cuba!
5 Resepi Deepavali Yang Mama Harus Cuba!
#1 Resepi Butterchicken Autentik

Kredit gambar: Seema
Bahan-bahan
Untuk perapan ayam:
800g paha ayam, potong kecik-kecik1 cawan (250ml) yogurt biasa1 ½ sudu besar bawang putih kisar2 sudu kecil jus lemon1 sudu besar halia kisar1-2 tangkai cili hijau (dikisar halus)1 sudu kecil garam masala½ sudu kecil kunyit1 sudu kecil jintan kisar1 sudu kecil serbuk cili merah1 sudu kecil garam
Untuk kari:
4 sudu besar minyak sapi (atau 3 sudu besar mentega + 1 sudu besar minyak)1 biji bawang besar (dihiris)1 bunga lawang1 batang kayu manis3-4 bunga cengkih½ sudu kecil biji jintan manis2 sudu besar bawang putih (kisar atau parut halus)1 sudu besar halia (dikisar atau parut halus)1 sudu kecil jintan (kisar)1 sudu kecil garam masala1 sudu kecil ketumbar (kisar)1 sudu besar pes tomato400g tomato tin (dihancurkan)2 sudu kecil serbuk cili merah (sesuaikan dengan citarasa Mama)2 ½ sudu kecil garam (atau secukup rasa)250ml heavy cream2 sudu besar kasoori methi (daun fenugreek kering)Ketumbar (sebagai hiasan)
Cara Memasak
Panaskan api yang paling tinggi.Campurkan semua bahan perapan untuk salut ayam.Bakar ayam sehingga hangus (kira-kira 5-6 minit di kedua-dua belah) tak perlu jika hangus. Panaskan minyak sapi dan masukkan biji jintan manis, kayu manis, bunga cengkih dan bunga lawang.Bila biji jintan mula masak, masukkan bawang besar.Masak sehingga bawang menjadi perang (3—4 minit) dan kemudian masukkan halia dan bawang putih.Masak sehingga naik bau (30 saat) dan kemudian masukkan rempah dan pes tomato dan masak selama 5 minit sehingga pes menjadi gelap.Masukkan tomato yang telah dihancurkan dan masak selama 20-30 minit dengan api yang perlahan.Masukkan ayam (dengan air ayam sekali), krim dan methi, kacau rata dan masak selama 5 minit sehingga ayam masak.Perisakan jika perlu dan hias bersama ketumbar.Hidangkan bersama nasi dan naan segar.
Kredit: Seema Pankhaina
#2 Resepi Gulab Jamun Manis Macam Mama
Kredit gambar: Tamarind & Thyme
Bahan-bahan
150 ml susu pekat2 sudu besar mentega ghee  1/4 cawan susu1/2 sudu kecil buah pelaga/elachie (dikisar)1/4 sudu kecil buah pala1/4 cawan susu tepung saya menggunakan Klim 1&1/4 cawan tepung naik sendiri1 cawan mentega minyak sapi atau minyak sayuran (untuk menggoreng)1/2 cawan kelapa kering (untuk disapu selepas dicelup dalam air gula)
Air gula
1&1/2 cawan air1 cawan gula pasir1/4 sudu kecil esen ros1/2 sudu kecil buah pelaga/elachie
Cara Memasak
Untuk air gula, masukkan gula, air, elachie dan esen ros ke dalam periuk dan didihkan dengan api sederhana hingga perlahan sehingga ia sedikit melekit dan berair. Mengambil masa kira-kira 20-25 minit untuk pekat. Kurangkan api ke paling rendah dan pastikan air gula panas.Dalam bekas besar, masukkan susu pekat, minyak sapi cair (sila pastikan minyak sapi telah disukat dengan tepat), susu, buah pala dan elachie. Gaul sebati. Masukkan susu tepung dan sedikit tepung pada satu masa sehingga menjadi doh yang lembut, tak menjadi terlalu melekit dan tak terlalu kering, pasti senang nak gulung. Mama mungkin memerlukan lebih atau kurang tepung. Jika doh terasa melekit, basah tangan dan baru uli lagi. Mama juga boleh sapu sedikit minyak sapi pada tangan semasa menggulung doh. Panaskan minyak pada api sederhana dalam periuk kecil. Bahagikan doh kepada bebola kecil dan gulung di tapak tangan untuk membentuk bentuk jari yang bujur. Check suhu minyak Mama, kalau panas sangat kurangkan suhu atau matikan api sepenuhnya untuk sejukkan sikit.Goreng Gulab Jamun dalam minyak, gunakan sudu berlubang untuk toskan semua minyak sebelum dibuang. Celupkan dalam air gula selama beberapa saat dan canai ke dalam kelapa.Letakkan di atas kertas pembakar sehingga ia sejuk dan kemudian simpan dalam bekas kedap udara.
Kredit: Tamarind & Thyme
#3 Resepi Matar Kulcha Bao Lazat
Kredit gambar: amrita of life
Bahan-bahan
1 cawan tepung gandum1 cawan Maida1 sudu kecil yis kering aktif1 sudu besar gula1/2 cawan air suam1/2 sudu kecil serbuk penaik1/2 sudu kecil serbuk bikarbonat 1 sudu kecil garam2 sudu besar minyak
Cara Memasak
Cara buat Bao Buns
Satukan yis, gula & air dalam mangkuk adunan kecil gelas. Ketepikan selama 3-5 minit atau sehingga berbuih.Keluarkan tepung, serbuk penaik, serbuk bikarbonat & garam dalam mangkuk adunan besar. Buat perigi di tengah dan tuangkan campuran minyak & yis. Mula mengadun doh untuk membentuk bola kasar. Bergantung pada tahap kelembapan & jenis gandum yang Mama gunakan, Mama mungkin perlu melaraskan kuantiti air. jika perlu tambah 1 hingga 2 sudu besar air tambahan jika doh terlalu kering. Pindahkan ke permukaan yang ditaburi sedikit tepung dan uli atau kuat-kuat sehingga doh menjadi sangat licin dan pejal. Ia perlu mengambil masa 3-5 minit.Buat bebola bulat dan pindahkan semula ke dalam mangkuk adunan cuma griskan sedikit. Tutup & ketepikan di tempat yang hangat selama 40-45 minit.Pindahkan doh ke permukaan yang bersih dan canai rata hingga setebal ¼ inci. Untuk bao min, potong menjadi bulatan 2.5 inci untuk bao bersaiz biasa, pusingan 4 inci. Gunakan pemotong biskut atau gelas bulat untuk perkara yang sama.Sapu sedikit minyak di atas dan kemudian lipat menjadi dua. Sekarang dengan menggunakan pin rolling, tekan perlahan-lahan ke bawah lipatan untuk mengelak bersama. Pastikan bahagian terlekat bersama tetapi kami masih boleh membuka kepak. Pindahkan ke atas pengukus. (Saya guna pengukus idli/dhokla jadi minyak permukaan sebelum letak baos ni)Tutup pinggan dan biarkan selama 30 minit lagi untuk pemeriksaan akhir. Langkah ini memastikan bao benar-benar gebu.Pindahkan pinggan ke dalam pengukus dan tutup & kukus selama 8- 10 min.Bao kekal lembut dalam bekas kedap udara selama 4-6 jam pada suhu bilik dan sehingga 2 hari di dalam peti sejuk.Untuk hidangan India ini, Mama juga boleh memasaknya dengan sedikit minyak sapi supaya bahagian atasnya garing. Cuma perlu berhati-hati supaya tidak memecahkan bao.Untuk Isi Matar, Mama boleh gunakan Bhoona Masala ini: Halia-Bawang Putih-Bawang-Tomato wala dengan kacang hijau segar.
Kredit: amrita of life
#4 Resepi Mutton Varuval Enak
Kredit gambar: Licious
Bahan-bahan
900 gm kari kambing potong2 sudu kecil garam1 sudu kecil kunyit kisar½ sudu kecil serbuk lada hitam2 biji bawang merah (dibelah empat kecil)2 sudu besar minyak kelapa1 batang kayu manis patah kasar2 biji bunga lawang penuh4 biji buah pelaga1 sudu besar biji adas½ sudu kecil ulas keseluruhan2 sudu besar daun kari1 sudu besar pes halia-bawang putih1 buah tomato kecil (potong dadu)1½ sudu teh garam masala1½ sudu kecil serbuk kari1½ sudu kecil paprika½ cawan daun ketumbar (dicincang segar)
Cara Memasak
Perasakan daging kambing dengan satu sudu kecil garam, setengah sudu teh kunyit dan serbuk lada hitam. Mengetepikan. Kisarkan bawang yang telah dibelah empat menjadi pes halus.Dalam periuk besar, panaskan satu setengah sudu besar minyak kelapa dengan api sederhana dan masukkan kepingan kayu manis, bunga lawang dan buah pelaga. Masak sehingga aromatik selama kira-kira 30 saat dan masukkan adas dan bunga cengkih. Kacau selama 30 saat lagi dan masukkan baki sudu teh garam dan satu sudu besar daun kari bersama pes bawang. Besarkan api ke sederhana tinggi dan masak selama 5 minit.Masukkan pes halia-bawang putih dan teruskan memasak selama kira-kira 10 minit. Kemudian masukkan tomato dan masak selama kira-kira 4 minit atau sehingga lembik. Akhir sekali, masukkan daging kambing yang telah diperisakan dan masak selama 6-10 minit lagi sehingga daging kambing bertukar keperangan.Tuangkan kari ke dalam periuk perlahan dan teruskan memasak dengan api besar sehingga daging empuk. Ini mungkin mengambil masa sehingga 2 hingga 3 jam. Sementara itu, panaskan satu sudu teh minyak kelapa dalam periuk lain dan masukkan setengah sudu kecil kunyit, garam masala, serbuk kari dan paprika. Masak lebih kurang seminit atau sehingga naik bau.Masukkan beberapa cawan kuah dari periuk perlahan dan masak sehingga pecah minyak dan naik ke atas. Kemudian masukkan satu sudu besar daun kari dan ketumbar ke dalam periuk dan masak sehingga kuah pekat. Selepas 3-5 minit, tuangkan kuah ini ke dalam periuk perlahan dan gaul rata.Hiaskan dengan ketumbar dan hidangkan panas dengan naan atau nasi.
Kredit: Licious
#5 Resepi Thosai Homemade

Bahan-bahan
½ cawan beras¼ cawan lentil putih utuh berkulit (urad dal)½ sudu kecil biji fenugreek½ + ⅓ cawan air1 sudu besar nasi masak½ sudu kecil garam
Cara Memasak
Rendam bahan: Dalam mangkuk besar, satukan beras, kacang lentil dan biji fenugreek. Bilas dan toskan beberapa kali, kemudian rendam dalam air selama 4 jam.Buat adunan: Toskan, kemudian campurkan dengan ½ cawan air sehingga adunan agak licin dan pekat. Tidak mengapa jika ada bijirin kecil. Tuangkan ke dalam mangkuk, kemudian campurkan dengan tangan anda selama 2 minit (ini membantu proses penapaian). Tutup dengan penutup dan biarkan ditapai di tempat yang hangat semalaman.Sediakan adunan: Keesokan harinya, adunan hendaklah berbuih dan mempunyai banyak buih udara di seluruhnya. Dengan senduk, campurkan perlahan-lahan dalam ⅓ cawan air dan garam lagi. Adunan hendaklah boleh dituang tetapi masih lebih pekat daripada air.Masak thosai: Panaskan kuali tidak melekat di atas api sederhana. Setelah panas, sapukan lapisan minyak yang rata. Dengan menggunakan senduk, tuangkan sedikit adunan di tengah-tengah kuali (jumlahnya akan berbeza-beza mengikut saiz kuali anda, tetapi mulakan dengan adunan yang lebih kecil). Bermula dari tengah, perlahan-lahan gunakan bahagian belakang senduk untuk menyebarkan adunan secara berpusing. Lumurkan sedikit minyak di tepi. Masak selama 3-4 minit sehingga bahagian bawah berwarna perang keemasan.Hidangkan segera bersama dhal, santan kelapa dan kari.
Kredit: EatwithKriss
Nampak sedap dan sangat menyelerakan bukan resepi Deepavali ini? Yang Melayu pun boleh cuba tau!

Untuk dapatkan lebih banyak resepi menarik, klik di SINI.


Berita Baik: Elaun Pekerjaan Untuk Warga OKU  (EPOKU)

Buat mereka yang mempunyai ahli keluarga yang berkelainan upaya dan mampu untuk bekerja, terdapat bantuan Elaun Pekerja OKU (EPOKU) untuk anda. Ia adalah insentif buat golongan Orang Kelainan Upaya (OKU) di bawah kendalian Jabatan Kebajikan Masyarakat.
Sebelum itu, mari kita baca, apakah Elaun Pekerja OKU (EPOKU), syarat-syaratnya dan cara mudah untuk memohon di kaunter dan dalam talian!
Apakah Elaun Pekerja OKU (EPOKU)?
Ia menjadi satu tanggungjawab untuk Kerajaan membela orang kelainan upaya dan golongan yang memerlukan bantuan. Golongan Orang Kelainan Upaya (OKU) juga perlu diberi perhatian dalam kalangan masyarakat kita, oleh kerana mereka terhad dalam melakukan sebarangan aktiviti oleh kerana keupayaan mereka.
Melalui Bajet 2023 yang telah dibentangkan, bantuan pada golongan OKU telah dimasukkan menjadi sebahagian komitmen kerajaan untuk tahun 2023 menggunakan program Elaun Pekerja OKU 2023.
Tujuan utama elaun ini adalah untuk menggalakkan golongan OKU untuk terus bekerja dan berkemampuan hidup berdikari. Menjadi masyarakat yang produktif adalah penting untuk mereka hidup berdikari.
Bantuan melalui Epoku adalah RM450 sebulan untuk setiap yang berdaftar.
Program ini adalah di bawah Jabatan Kebajikan Masyarakat, dan sepenuhnya daripada jabatan tersebut.
Syarat Kelayakan Elaun Pekerja OKU 2023

Bagi menyemak jika Mama layak untuk EPOKU, berikut adalah syarat kelayakan iaitu:
Warganegara Malaysia, bermastautin dan bekerja di MalaysiaBerumur 16 tahun ke atasPemegang kad OKU Jabatan Kebajikan MasyarakatMempunyai pendapatan bulanan RM1,500 dan ke bawah
*Jika Mama mempunyai kes-kes tertentu, ia akan layak dipertimbangkan dengan kelulusan Ketua Pengarah Jabatan Kebajikan Masyarakat.
Pelaksanaan bantuan kebajikan ini adalah selaras dengan Senarai Bersama (Concurrent List) di antara Kerajaan Persekutuan dan Kerajaan Negeri, seperti yang termaktub dalam peruntukan Perlembagaan Persekutuan Malaysia di bawah Senarai 3-Jadual Kesembilan Senarai Perundangan.
Cara Memohon EPOKU
Bagi mendapatkan bantuan ini, Mama perlu membuat permohonan mengikut kaedah di bawah:
Pemohon perlu mengisi dan melengkapkan Borang Permohonan Bantuan (JKM 18).Borang yang lengkap haruslah dibawa bersama-sama dokumen sokongan, ketika hadir ke Pejabat Kebajikan Masyarakat Daerah/Jajahan/Bahagian.Anda juga boleh membuat permohonan dalam talian di SINI.
Pengendalian permohonan bantuan kewangan adalah dilakukan di peringkat Pejabat Kebajikan Masyarakat Daerah/Jajahan/Bahagian di seluruh negara:
Setiap permohonan yang telah didaftarkan akan melalui proses siasatan bagi penilaian dibuat untuk tujuan pengesahan kelayakan bantuan kepada pemohonUrusan ini adalah bertepatan dengan prinsip penyampaian bantuan yang berpandukan kelayakan, bukannya hakSenarai Dokumen SokonganSalinan Kad Pengenalan pemohonSalinan Kad Pengenalan suami/isteri/ibu/bapa/anak yang tinggal bersamaSalinan Sijil Kelahiran anak-anak/ahli keluarga yang tinggal bersamaSalinan penyata gaji (jika ada)Lain-lain dokumen yang berkaitanBorang-Borang BerkaitanJKM 20 Borang Kaji Semula BantuanBorang Pemohonan Pendaftaran OKU pindaan 2019
Untuk dapatkan maklumat lanjut tentang Elaun Pekerja OKU ini boleh berhubung dengan Jabatan Kebajikan Masyarakat di pejabat yang berdekatan Mama. Senarai pejabat JKM di seluruh negara boleh didapati di SINI.
Elaun pekerja OKU semestinya diperlukan bagi orang kelainan upaya supaya mereka akan semangat untuk berdikari serta menyumbang kepada masyarakat. Pastikan Mama sediakan borang-borang lengkap sebelum memohon untuk mengelakkan sebarang kesulitan semasa memohon.
Semoga bermanfaat~

Untuk dapatkan maklumat lanjut tentang tips lain untuk Mama dan Papa, klik SINI!


Kebaikan Doa Angin Ahmar dan Cara Untuk Mengamalkannya

Sekiranya ada antara ahli keluarga atau kenalan Mama yang menghidap strok atau angin ahmar, selain rawatan perubatan, Mama boleh kongsikan doa angin ahmar yang penuh manfaat untuk mereka amalkan.
Mama sendiri pun boleh mendoakan mereka dengan doa angin ahmar ini.
Apa itu Serangan Angin Ahmar?
Angin ahmar atau juga dikenali sebagai strok adalah penyakit kronik yang berlaku disebabkan oleh berlakunya penyempitan salur darah ke bahagian otak atau salur darah pecah yang menyebabkan sebahagian tisu otak rosak berpunca dari kekurangan bekalan oksigen ke otak.
Apabila hal ini berlaku, otak akan mati dan akan mula kehilangan fungsinya. Angin ahmar ini sekiranya tidak dikesan dan dirawat dengan segera boleh menyebabkan kerosakan pada fungsi badan malah lebih teruk lagi penyakit ini turut boleh membawa maut.
Selain mendapatkan rawatan di hospital, antara cara lain yang boleh diikhtiarkan adalah dengan mengamalkan satu doa angin ahmar yang telah diajarkan oleh Rasulullah S.A.W..
Dari sudut agama, angin ahmar ini disebut sebagai Angin Rihul Ahmar.

Kredit gambar: www.rehabmalaysia.com
Hal ini dikisahkan pada zaman Nabi Sulaiman a.s, yang pada suatu ketika Nabi Sulaiman a.s sedang duduk di atas singgahsana kemudian datang ‘satu angin’ yang besar lalu Nabi Sulaiman bertanya “siapakah engkau?”
Angin tersebut menjawab, “Akulah Angin Rihul Ahmar. Apabila aku memasuki rongga anak adam, maka lumpuh, darah akan mengalir keluar dari hidung dan apabila aku memasuki otak maka akan gilalah anak adam…” .
Selepas itu Nabi Sulaiman a.s memerintahkan agar angin tersebut dibakar lalu berkatalah angin itu kepada baginda, “Aku akan kekal sehingga hari kiamat tiba, tiada siapa yang mampu membinasakan aku melainkan Allah S.W.T” selepas berkata-kata angin tersebut pun menghilang.
Faktor & Risiko
Terdapat beberapa faktor yang boleh menyumbang kepada penyakit angin ahmar ini. Antara faktor tersebut adalah faktor umur, jantina, dan sejarah keluarga. Individu yang berumur 65 tahun ke atas lebih berisiko untuk mendapat penyakit ini.
Selain itu, kaum lelaki dikatakan lebih berisiko untuk mendapat angin ahmar berbanding wanita dan risiko lebih tinggi juga sekiranya terdapat ahli keluarga yang pernah menghidap penyakit ini.
Di samping itu, terdapat juga faktor lain yang boleh menyumbang kepada penyakit ini. Antaranya ialah:
tekanan darah tinggikencing manisparas kolesterol yang tinggitabiat merokok berat badan berlebihancara hidup yang tidak aktiftertekanpemakanan yang tidak sihatminum minuman keras secara berlebihan
Seseorang itu lebih mudah untuk mendapat angin ahmar sekiranya mempunyai masalah seperti di atas.
Selain mendapatkan rawatan dari hospital jangan dilupakan juga untuk mengamalkan satu doa yang telah diajarkan oleh Rasulullah S.A.W..
Doa ini yang telah diambil dari satu kisah yang terjadi pada zaman Rasulullah S.A.W, di mana cucunda baginda, Hassan a.s terkena Angin Rihul Ahmar ini sehingga keluarnya darah dari rongga hidungnya.
Lalu Jibril datang menemui Rasulullah S.A.W dan Rasulullah S.A.W bertanya kepada Jibril samada ada ubat untuk penyakit cucunda baginda. Lalu jawab Jibril “Ada”. Kemudian Jibril menghilangkan diri buat seketika dan muncul semula dan telah mengajari satu doa kepada Rasulullah.
Rasulullah S.A.W kemudiannya telah membacakan doa tersebut kepada Hassan, dan dengan berkat dan kehendak Allah S.W.T cucunda baginda beroleh kesembuhan serta merta dan bangun dalam keadaan sihat. Lalu baginda bersabda bahawa:
“Sesiapa yang membaca doa Rihul Ahmar ini walau sekali dalam hidupnya, maka akan dijauhkan dari penyakit Rihul Ahmar“.
Cara Baca Doa Angin Ahmar
Kredit gambar: www.rehabmalaysia.com
Berikut merupakan cara bacaan doa untuk menyembuhkan penyakit angin ahmar iaitu:
اللهم إني أعوذبك من الريح الأحمر والدم الأسود والداء الأكبر
Allahumma inni a’uzubika minarrihil ahmar, waddamil aswad, waddail akbar
Maksudnya:
“Ya Allah tuhanku lindungi aku dari angin merah & lindungi aku dari darah hitam (strok) dan dari penyakit berat“.
Jadikan amalan membaca doa ini satu rutin harian samada dibaca selepas solat atau di mana sahaja, paling kurang sekali dalam seumur hidup.
Bacalah dengan penuh tertib (mematuhi kaedah dan adab-adab berdoa) seperti mana kita meminta sesuatu daripada tuan kita disamping berikhtiar, InsyaAllah, mudah-mudahan doa kita diangkat dan dikabulkan.
Setiap penyakit mempunyai ubat dan nescaya hanya Allah yang boleh menyembuhkan segala jenis penyakit.
Oleh itu, tidak salah sekiranya kita mengamalkan doa ini dalam doa harian kita dan semoga Allah menjauhkan kita dari penyakit berbahaya ini.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Mohon Sekarang! Cara Memohon & Keistimewaan Kad Orang Kelainan Upaya (OKU)

Jika Mama ataupun keluarga Mama adalah warganegara dan berkelainan upaya, jom mohon kad OKU untuk mendapat faedah-faedah yang dapat mengurangkan beban anda!
Mama Siti nak share macam mana nak berdaftar, faedah yang hanya OKU berdaftar sahaja dapat, kategori mana yang layak untuk mendaftar, dan macam-macam lagi di sini. Jom baca dengan lebih lanjut.
Terdapat beberapa cara untuk merdaftar, antaranya:
Berdaftar di pejabat JKMDalam talian di MyDaftar
Pendaftaran OKU Di Jabatan Kebajikan Masyarakat (JKM)

Kredit gambar: Jabatan Kebajikan Masyarakat
Untuk pengetahuan Mama, pendaftaran Orang Kurang Upaya (OKU) harus dibuat secara sukarela. Agensi yang Mama boleh daftar bersama adalah Jabatan Kebajikan Masyarakat (JKM) dan Kementerian Kesihatan Malaysia (KKM).
Kepada warga OKU yang belum mendaftar, pendaftaran boleh dibuat di Pejabat Kebajikan Masyarakat Daerah/Jajahan/ Bahagian yang berdekatan.
Dengan berdaftar, ia membolehkan OKU yang berdaftar mendapat perkhidmatan yang bersesuaian dengan keperluan mereka berdasarkan tahap ketidakupayaan dan juga menerima pelbagai bantuan yang disediakan oleh kerajaan, NGO dan badan-badan kebajikan.
Kategori OKU Yang Boleh Memohon
Terdapat 7 Kategori OKU yang boleh dipertimbangkan bagi pendaftaran OKU oleh Jabatan Kebajikan Masyarakat seperti berikut:
Kurang Upaya PendengaranKurang Upaya PenglihatanKurang Upaya PertuturanKurang Upaya FizikalKurang Upaya Pembelajaran (termasuk Sindrom Down, ADHD, Disleksia, Autisme dan sebagainya)Kurang Upaya MentalKurang Upaya Pelbagai (bermaksud mempunyai lebih daripada satu jenis ketidakupayaan.)
Sekarang, OKU masalah pembelajaran juga dikenali sebagai OKU Pembelajaran. Terdapat 6 sub kategori di bawah kategori OKU Pembelajaran iaitu:
Global Developmental Delay (GDD)Sindrom DownIntelektualAutisme (Autism Spectrum Disorder)Attention Deficit Hyperactivity Disorder (ADHD)Masalah pembelajaran spesifik (Spesific LD) seperti dyslexia, dyscalculia dan dysgraphia
Jika Mama dan keluarga Mama adalah dalam kalangan kategori tersebut, boleh daftar sekarang.
Cara Mendaftar Dengan JKM
Kredit gambar: Genius Kurnia
A. Pendaftaran Baharu
Pendaftaran baharu adalah permohonan pendaftaran OKU yang dibuat untuk kali pertama.
Permohonan pendaftaran memerlukan dokumen seperti berikut:
Borang Permohonan Pendaftaran Orang Kurang Upaya Pindaan 2019 (BPPOKU Pindaan 2019) yang lengkap ditandatangani dan dicop oleh Pegawai Perubatan/ Pengamal Perubatan yang berdaftar dengan Malaysian Medical Council (MMC) sahaja atau Pakar Perubatan yang berdaftar dengan National Specialist Register of Malaysia (NSR) sahaja samada dari hospital/klinik kerajaan atau hospital/ klinik swasta;Satu (1) salinan sijil kelahiran/ MyKid/ MyKad;Satu (1) keping gambar berukuran pasport bagi pemegang Sijil Kelahiran/ MyKid.
B. Pendaftaran Semula
Pendaftaran semula adalah pendaftaran yang dibuat semula bagi pemegang Kad OKU lama yang berdaftar sebelum tahun 2011. Pemohon perlu melengkapkan BPPOKU Pindaan 2019.
Pengesahan Pegawai Perubatan/ Pengamal Perubatan/ Pakar Perubatan adalah diperlukan bagi kes-kes seperti berikut sahaja:
Semua kategori OKU yang tidak dinyatakan sub kategori di mana-mana laporan bertulis. Maklumat diperlukan bagi tujuan mengemaskini sub kategori dalam Sistem Maklumat Orang Kurang Upaya (SMOKU).OKU fizikal yang mempunyai ketidakupayaan yang tidak jelas.
C. Perubahan Kategori / Sub Kategori OKU
Bagi perubahan kategori / sub kategori OKU pemohon perlu mengisi Borang Permohonan Pendaftaran OKU (BPPOKU Pindaan 2019) yang lengkap ditandatangani dan dicop oleh Pegawai Perubatan/ Pengamal Perubatan yang berdaftar dengan Malaysian Medical Council (MMC) atau Pakar Perubatan yang berdaftar dengan National Specialist Register (NSR) dari Hospital/Klinik Kerajaan atau Hospital/ Klinik Swasta.
D. Penggantian Kad
Permohonan penggantian Kad OKU adalah untuk keadaan seperti berikut:
Kad OKU rosak/ hilang.Perubahan alamat di mana pemohon perlu menguruskan pertukaran alamat dalam Kad Pengenalan terlebih dahulu sebelum membuat permohonan pertukaran pada Kad OKU.Cetakan sub kategori pembelajaran pada Kad OKU bagi OKU pembelajaran yang telah dinyatakan sub kategori dalam SMOKU atau di mana-mana laporan bertulis.Penggantian Kad tidak memerlukan pengesahan Pegawai Perubatan/ Pengamal Perubatan/ Pakar Perubatan.
Selain itu, Mama juga boleh berdaftar secara dalam talian di Mydaftar OKU.
Cara Daftar Online di MyDaftarOKU
Kredit gambar: Jabatan Kebajikan Masyarakat
MyDaftar OKU merupakan inisiatif Kementerian Pembangunan Wanita, Keluarga dan Masyarakat (KPWKM) melalui Jabatan Kebajikan Masyarakat (JKM) supaya proses pendaftaran lebih lancar.
Sistem ini akan menjadi lebih cekap untuk penyampaikan perkhidmatan kepada OKU dalam urusan pendaftaran selari dengan Teras Strategik 8: Pelan Tindakan OKU 2016-2022 yang menggariskan tentang keperluan mewujudkan pangkalan data OKU dan sistem maklumat yang komprehensif bagi meningkatkan pendaftaran OKU.
Dengan adanya sistem MyDaftar OKU ini, ia boleh menolong pihak Kerajaan membuat perancangan teliti secara holistik dan dapat menggubal dasar yang bersesuaian dengan keperluan OKU berdasarkan data-data yang tepat.
Selain itu, inisiatif ini juga bagi memastikan tiada golongan OKU yang ketinggalan daripada perhatian Kerajaan serta mendapat kesaksamaan dan peluang penyertaan golongan OKU ke dalam masyarakat.
Mama boleh CETAK dan MUAT TURUN Borang Permohonan Pendaftaran OKU (Orang Kurang Upaya) di SINI.
Kenapa nak kena daftarkan mereka yang kekurangan upaya ni Mama Siti?
Kenapa OKU Perlu Didaftarkan
Kredit gambar: Kementerian Pembangunan Wanita, Keluarga Dan Masyarakat
Tujuan pendaftaran OKU adalah:
Untuk Kerajaan tahu bilangan, taburan dan kategori OKU di negara kita bagi merancang program dan perkhidmatan berkaitan dengan pencegahan, pendidikan, habilitasi dan rehabilitasi serta latihan untuk mereka. Untuk merancang penyediaan kemudahan yang bersesuaian dengan keperluan OKU.Untuk membolehkan OKU yang berdaftar mendapat perkhidmatan yang bersesuaian dengan keperluan berdasarkan tahap kefungsian/ketidakupayaan mereka.
Manfaat Kepada OKU Yang Berdaftar Dengan JKM
Kredit gambar: Genius Kurnia
Antara manfaat OKU berdaftar termasuklah:
Bantuan Kewangan (Bantuan Am) -bayaran bulanan berbeza mengikut negeriElaun Pekerja Cacat (EPC)Bantuan bagi OKU yang tidak berupaya bekerjaBantuan penjagaan OKU TerlantarGeran PelancaranBantuan Alat Tiruan/Alat sokonganPengurangan Lesen Kenderaan Motor kepada Kadar RM2.00 bagi Kenderaan Nasional Tanpa Ubahsuai dan RM1.00 bagi Kenderaan yang DiubahsuaiPotongan harga sebanyak 50% diberikan kepada OKU dan warga tua yang berumur 60 tahun ke atas bagi semua pengangkutan awam dan potongan 50% penerbangan domestik bagi Malaysia Airline (MAS) (tidak termasuk pembelian secara online)Program Pendidikan NasionalBantuan Kewangan Pelajar OKU di SekolahBantuan Kewangan Pelajar OKU di IPTBantuan Kewangan Program Pendidikan Khas(PPK) di Politeknik/Kolej KomunitiSaluran Khas Bagi Pengambilan OKU Di IPTAPeluang Pemulihan/Latihan di Institusi Pemulihan/Latihan kepada OKUPengecualian Bayaran dan Pembaharuan Daftar Syarikat di SSMKemudahan dan Galakan Pelepasan Cukai PendapatanKadar Sewa Rumah yang Rendah (DBKL)Potongan Harga 20% Pembelian Rumah daripada SPNBPengecualian Bayaran Rawatan PerubatanPengecualian Bayaran Dokumen Perjalanan (Pasport)Pengecualian Bayaran Membuat MyKad, Carian Sijil Kelahiran atau Sijil Kematian
Rujuk terma dan syarat dan cara memohon bantuan OKU di SINI.
Sekarang Mama dah tahu tentang cara berdaftar, prosedur, manfaat jika berdaftar OKU. Jom daftar sekarang atau war-warkan kepada mereka yang berkenaan.

Untuk dapatkan maklumat lanjut tentang tips lain untuk Mama dan Papa, klik SINI!


Cara Amal Doa Melupakan Seseorang Dengan Berkesan

Perkara paling ingin kita lakukan adalah melupakan seseorang yang telah melukakan hati dan dalam islam juga terdapat doa melupakan seseorang yang boleh kita amalkan. Proses melupakan seseorang sudah pasti bukanlah sesuatu perkara yang mudah.
Perasaan dalam hati yang sering berkecamuk, rasa sedih melampau, gundah gelana, gelisah, tidak tenang, dan merasa amat sulit untuk melupakan adalah sesuatu yang amat menyakitkan.
Walau bagaimanapun, sebagai umat Islam, sebaiknya kita mengadukan segala keluh kesah dan mengharapkan pertolongan hanya daripada Allah iaitu melalui doa. Allah Ta’ala berfirman:
وَإِذَا سَأَلَكَ عِبَادِي عَنِّي فَإِنِّي قَرِيبٌ أُجِيبُ دَعْوَةَ الدَّاعِ إِذَا دَعَانِ فَلْيَسْتَجِيبُوا لِي وَلْيُؤْمِنُوا بِي لَعَلَّهُمْ يَرْشُدُونَ
Maksudnya:
“Dan apabila hamba-hamba-Ku bertanya kepadamu tentang Aku, maka (jawablah), bahwasanya Aku adalah dekat. Aku mengabulkan permohonan orang yang berdoa apabila ia memohon kepada-Ku. Maka hendaklah mereka itu memenuhi (segala perintah-Ku) dan hendaklah mereka beriman kepada-Ku, agar mereka selalu berada dalam kebenaran.”
(QS. Al Baqarah: 186)
Senarai Pilihan Doa Melupakan Seseorang

Kredit gambar : portalmaluku.pikiran-rakyat.com
Berikut merupakan beberapa doa yang dapat dibaca untuk memohon pertolongan kepada Allah SWT supaya kita mampu melupakan seseorang dalam hidup kita. Antara adalah:
#1. Doa Melupakan Seseorang dan Diberi Ketetapan Hati
Untuk melupakan seseorang yang kita cintai tentu tidak mudah dan sering kali mengalami kegagalan, seperti jatuh cinta semula apabila seseorang tersebut kembali bersikap baik dengan kita. Ini berlaku kerana hati mudah berbolak balik. Jadi dalam proses melupakan seseorang, kita boleh membaca doa berikut untuk menjaga ketetapan hati.
يَا مُقَلِّبَ الْقُلُوبِ ثَبِّتْ قَلْبِي عَلَى دِينِكَ
Ya muqallibal qulub tsabbit qalbi ‘ala dinika
Maksudnya:
“Wahai Dzat yang membolak-balikkan hati, tetapkanlah hatiku di atas agama-Mu”
(HR al-Nasai’)
Setelah anda membaca doa di atas, sambung dengan bacaan doa ini:
رَبَّنَا لَا تُزِغْ قُلُوبَنَا بَعْدَ إِذْ هَدَيْتَنَا وَهَبْ لَنَا مِنْ لَدُنْكَ رَحْمَةً إِنَّكَ أَنْتَ الْوَهَّابُ
Rabbana la tuzigh qulubana ba’da idz hadaitana wahablana min ladunka rahmatan innaka anta-l-wahhab
Maksudnya:
“Ya Tuhan kami, janganlah Engkau jadikan hati kami condong kepada kesesatan sesudah Engkau beri petunjuk kepada kami, dan karuniakanlah kepada kami rahmat dari sisi Engkau: kerana sesungguhnya Engkaulah Maha Pemberi (kurnia)”.
(Surah Ali Imran)
#2. Doa Memohon Hati Terarah Kepada Ketaatan Agama
Sebuah doa yang boleh dibaca sebagai ikhtiar untuk membantu kita melupakan seseorang, yang pernah diajar oleh Rasulullah sendiri ialah:
اللَّهُمَّ مُصَرِّفَ الْقُلُوبِ صَرِّفْ قُلُوبَنَا إِلَى طَاعَتِكَ
Allahumma, musharrifal qulub sharrif qulubana ila tha’atika
Maksudnya:
“Ya Allah, Dzat yang mengurus seluruh hati, arahkanlah hati kami terhadap ketaatan kepada-Mu”.
(HR. Muslim)
Rasulullah SAW memang tidak mengkhususkan doa tersebut untuk tujuan melupakan seseorang, tapi untuk semua hal yang berkenaan dengan hati dan sudah tidak mampu dikendalikan, maka perbanyaklah membacanya.
#3. Doa Supaya Diberi Ketabahan dan Tidak Berputus Asa
Oleh kerana hati mudah goyah dan berubah-ubah, supaya proses melupakan seseorang dapat dilakukan dengan lancar, adalah lebih baik kita panjatkan juga doa memohon agar diberikan rasa tabah jika mengalami kegagalan. Doanya adalah seperti berikut:
قدَّرَ اللهُ وَمَا شَاءَ َفعَلَ
Qaddarallahu wa ma sya-a fa’ala
Maksudnya:
“Allah telah menentukan takdirnya dan Allah berbuat apa saja yang Dia kehendaki.”
#4. Doa Memohon Ketenangan Hati
Sewaktu kita berusaha untuk melupakan seseorang, sering kali kita merasakan hal-hal negatif seperti sedih, cemas, dan risau yang berlebihan. Bagi membuat semua perkara negatif tersebut hilang dari fikiran anda, mohon pertolongan berterusan dari Allah. Bacalah doa ini agar hati tetap tenang:
اَللَّهُمَّ اِنِّى اَعُوْذُ بِكَ مِنَ الْهَمِّ وَالْحَزَنِ وَاَعُوذُ بِكَ مِنَ الْعَجْزِ وَالْكَسَلِ وَاَعُوذُ بِكَ مِنَ الْجُبْنِ وَالْبُخْلِ وَاَعُوذُ بِكَ مِنْ غَلَبَةِ الدَّيْنِ وَقَهْرِ الرِّ جَالِ
Allahumma inni a’uuzubika minal hammi wal hazan. wa a’udzubika minal ajzi wal kasali, wa a’udzubika minal jubni wal bukhli, wa a’udzubika min ghalabatid daini wa qahrir rijaal.
Maksudnya:
“Ya Tuhanku, aku berlindung kepada-Mu dari rasa sedih serta duka cita ataupun kecemasan, dari rasa lemah serta kelemahan, dari kebakhilan serta sifat pengecut, dan beban utang serta tekanan orang-orang jahat”.
#5. Doa Melupakan Seseorang
Antara doa yang boleh dijadikan pilihan dalam usaha untuk melupakan seseorang ialah:
يَمْحُو اللّهُ مَا يَشَاءُ وَيُثْبِتُ وَعِندَهُ أُمُّ الْكِتَابِ
Yamhu Allohu Maa Yastau Wa Yasbitu, Wa Indahu, Ummulkitab
Maksudnya:
“Allah menghapuskan apa jua yang dikehendaki-Nya, dan menetapkan apa jua yang dikehendaki-Nya. Dan pada sisiNya ada Ummul Kitab iaitu Lauhul Mahfuzh”.
(Surah Ar-Ra’d Ayat 39)
Waktu dan Adab Berdoa
Kredit gambar : telisik.id
Apabila kita berdoa, kita mestilah melakukannya dengan bersungguh-sungguh.Tidak kiralah samada berdoa selepas solat atau tidak, pastikan ia benar-benar ikhlas dari hati kita. Selain memilih waktu yang sesuai, kita juga dinasihatkan supaya beradab dalam meminta-minta sesuatu dengan Allah. Memilih suasana yang baik contohnya semasa hendak mendirikan solat, ketika sujud, waktu di antara dua khutbah, ketika hujan turun dan banyak lagi.Seseorang itu perlulah berdoa dalam keadaan penuh harap agar doanya mustajab dan juga jauhkan dari perasaan takut doanya tertolak.Seseorang itu perlulah meminta kepada Allah SWT dalam keadaan dirinya bersangka baik dengan-Nya agar permintaan itu dimakbulkan.Memuji Allah dan RasulNya sebelum berdoa. Sebagai contoh adalah dengan melihat maksud surah Al-Fatihah.
Sewaktu kita diuji dengan ujian perasaan, kita sering melakukan perkara-perkara yang tidak wajar di mana dirasakan akan membantu kita menangani ujian tersebut.
Sedangkan sepatutnya, apabila kita didatangkan ujian dalam hidup kita, perkara pertama yang seharusnya kita lakukan adalah berdoa memohon keampunan dan pertolongan daripada Allah.
Hal ini kerana sesungguhnya, yang memegang hati manusia ialah Allah S.W.T. Namun, kita sering terlupa dan menyangka bahawa hati kita ini adalah dalam kawalan kita.
Oleh sebab itu, sentiasalah berdoa memohon pertolongan daripada-Nya. Selain itu, amalkan juga doa taubat di sini untuk memohon keampunan daripada Allah S.W.T.

Tingkatkan amal ibadah lain dengan panduan dan bacaan yang betul seperti dikongsikan DI SINI.


Mak-mak Approve! 13 Cara Urut Bayi Yang Berkesan & Menenangkan Si Manja

Cara urut bayi yang betul mampu memberikan kelegaan dan rasa selesa kepada tubuh terutama buat bayi yang menghadapi masalah kembung perut.
Kaedah urutan ini juga boleh dilakukan di semua peringkat umur bayi walaupun mereka telah mula merangkak atau mana-mana perkembangan yang lain.
Sebelum memulakan urutan, terdapat beberapa perkara atau persediaan yang perlu Mama ambil tahu. Antaranya adalah:
Jangan cuba mengurut bayi sebelum atau selepas makan atau apabila dia berada dalam keadaan letih. Pastikan suhu dalam bilik adalah selesa. Pastikan bayi tidak lapar dan mengantuk kerana apabila bayi berada dalam keadaan lapar, letih atau sejuk, dia tidak akan menikmati urutan tersebut.Setelah Mama mendapati bahawa bayi sudah bersedia untuk diurut, duduk di atas katil atau lantai dengan tuala dan sedikit minyak urut bayi . Namun, jika bayi kelihatan seperti tidak selesa atau mula menangis sebelum Mama selesai mengurut, berhenti urut dan terus berikan bayi pelukan mesra.
Ikuti panduan lengkap di bawah ini untuk memberikan urutan terbaik kepada bayi.
Cara Urut Bayi Dengan Teknik Yang Lembut Dan Menenangkan
Berikut merupakan cara-cara melakukan urutan pada bayi, iaitu:
1. Urutan di kaki

Kredit gambar: www.babycenter.in
Mulakan urutan di bahagian kaki kerana ia adalah tempat terbaik disebabkan ia kurang sensitif berbanding bahagian tubuh yang lain.
Letakkan minyak di tangan dan pegang salah satu paha lalu tarik tangan Mama ke bawah dengan picitan lembut di kakinya. Ulang langkah yang sama di kaki lain.
2. Cara urut bayi dengan putaran kaki
Kredit gambar: www.babycenter.in
Kemudian Mama ambil satu kaki dan putar secara perlahan-lahan selama beberapa kali ke setiap arah. Usap bahagian atas kaki dari buku lali ke jari kaki. Ulang langkah yang sama di kaki lain.
3. Urutan di tapak kaki
Kredit gambar: www.babycenter.in
Mama guna ibu jari untuk buat bulatan di seluruh bahagian kedua-dua belah tapak kaki.
4. Urutan di jari kaki
Kredit gambar: www.babycenter.in
Seterusnya, ambil setiap jari kaki bayi dengan cara memegangnya di antara ibu jari dan jari telunjuk Mama dan tarik secara perlahan-lahan sehinggalah sampai ke hujung jari kaki bayi. Ulang langkah yang sama untuk semua jari kaki.
5. Cara urut bayi di lengan
Kredit gambar: www.babycenter.in
Di bahagian lengan pula, Mama ambil salah satu lengan dan ulangi gerakan seperti memerah susu dari ketiak hingga ke pergelangan tangan bayi dan putar pergelangan tangan secara perlahan-lahan dari setiap arah.
Tukar tangan dan ulang langkah yang sama.
6. Urutan di tangan
Kredit gambar: www.babycenter.in
Lakukan bulatan kecil di atas tapak tangan setiap tangannya dengan menggunakan ibu jari Mama.
7. Urutan di jari
Kredit gambar: www.babycenter.in
Kemudian, Mama ambil jari dengan meletakkannya di antara ibu jari dan jari telunjuk Mama dan tarik hingga ke hujung jari sehingga terlepas dari genggaman. Ulang untuk semua jari.
8. Urutan bayi di dada
Kredit gambar: www.babycenter.in
Letak tangan Mama seperti dalam kedudukan berdoa di kawasan dada dan buka tangan secara perlahan-lahan, usap ke luar dan ratakan tapak tangan di atas dada. Ulang selama beberapa kali.
9. Urutan bayi di dada (sambungan)
Kredit gambar: www.babycenter.in
Kemudian, letak satu tangan rata di atas dada bayi dan gosok perlahan hingga ke paha. Ulang dengan tangan berbeza selama beberapa kali.
10. Cara urut di belakang
Kredit gambar: www.babycenter.in
Letak bayi dalam kedudukan meniarap kemudian dengan menggunakan hujung jari, buat bulatan kecil pada kedua-dua belah tulang belakang bayi dari leher ke bawah punggung.
11. Cara urut bayi di belakang (sambungan)
Kredit gambar: www.babycenter.in
Biarkan bayi berehat seketika sambil Mama mengurut belakangnya dengan sapuan yang panjang dan tegas dari bahu hingga ke kakinya.
12. Urutan di kepala
Kredit gambar: www.babycenter.in
Sebelum melakukan urutan di kepala Mama perlu tahu ubun-ubun bayi masih lagi lembut sehinggalah dia berumur 18 bulan.
Oleh itu, jangan lakukan tekanan semasa mengurut di bahagian kepala. Apa yang Mama perlu buat hanyalah menyapu minyak di semua bahagian kepala dan biar ia meresap sendiri.
13. Mandi
Kredit gambar: www.babycenter.in
Kebiasaannya, bayi akan diurut sebelum mandi dan dilakukan pada waktu pagi, jadi setelah selesai mengurut, Mama boleh terus mandikannya.
Semoga dengan perkongsian ini, Mama dapat mengeratkan lagi hubungan dengan si manja tersayang. Mama boleh juga pelajari cara-cara bersihkan telinga anak dengan betul di SINI!

Ikuti panduan dan tips berguna lain untuk si manja Mama DI SINI.


Koleksi Doa Kuat Ingatan Untuk Mama, Papa & Anak-anak Amalkan Setiap Hari

Doa kuat ingatan sangat bagus untuk diamalkan terutama buat anak-anak yang masih lagi belajar dan akan menghadapi peperiksaan tidak lama lagi. Malah, lebih baik lagi jika ia sering diamalkan agar otak sentiasa cergas dan tidak mudah lupa.

Kredit gambar : www.detik.com
Apatah lagi bila sudah meningkat umur, pasti kita inginkan ingatan yang kuat untuk terus membaca serta menghafaz Al-quran dan melakukan segala ibadah yang diperintahkan Allah tanpa ada cacat celanya.
Malah, sebagai manusia sudah tentu kita tidak mahu mempunyai sifat pelupa atau nyanyuk sehingga ia dapat mengganggu segala aktiviti yang kita lakukan setiap hari.
Oleh itu, di bawah ini terdapat beberapa potongan doa untuk ketajaman fikiran dan kecerdasan akal untuk Mama semua rujuk dan amalkan, serta didik anak-anak dengan doa ini.
Potongan Doa Kuat Ingatan dan Lain-lain

Berikut merupakan pilihan doa yang boleh diamalkan iaitu:
#1. Doa Kuat Ingatan
وَلَقَدْ كَرَّمْنَا بَنِىٓ ءَادَمَ وَحَمَلْنَهُمْ فِى ٱلْبَرِّ وَٱلْبَحْرِ وَرَزَقْنَهُم
مِّنَ ٱلطَّيِّبَتِ وَفَضَّلْنَهُمْ عَلَىٰ كَثِيرٍۢ مِّمَّنْ خَلَقْنَا تَفْضِيلًۭ
Maksudnya :
“Dan sesungguhnya Kami telah memuliakan anak-anak Adam; ᶁan Kami telah beri mereka menggunakan berbagai-bagai kenderaan di darat dan di laut; ძan Kami telah memberikan rezeki kepada mereka dari benda-benda yang baik-baik serta Kami telah lebihkan mereka dengan selebih-lebihnya atas banyak makhluk-makhluk yang telah Kami ciptakan“.
#2. Doa Agar Daya Ingatan Menjadi kuat
اَللّ هُمَّ اِنِّى اِسْتَوْدِعُكَ مَاعَلَّمْتَنِيْهِ فَارْدُدْهُ اِلَىَّ عِنْدَ حَاجَتِىْ وَلاَ تَنْسَنِيْهِ يَارَبَّ الْعَالَمِيْنَ
Allaahumma inni istaudi’uka maa ‘allamtanihi fardud-hu ilayya ‘inda haajati wa la tansanihi ya robbal ‘alamiin
Maksudnya :
“Ya Allah, sesungguhnya ku titipkan kepada-Mu apa yang telah Engkau ajarkan kepadaku, maka kembalikanlah dia kepadaku disaat aku membutuhkannya. Janganlah Engkau buat aku lupa kepadanya. wahai Tuhan pemelihara alam“.
#3. Doa Agar Diberi Kecerdasan Akal
رَبِّ زِدْنِي عِلْمًا وَارْزُقْنِي فَهْمًا وَاجْعَلْنِي مِنَ الصَّالِحِيْنَ
Robbi zidnii ‘ilmaa, warzuqnii fahmaa, waj’alnii minash sholihiin
Maksudnya :
“Ya Allah, tambahkanlah aku ilmu. Berilah aku karunia agar dapat memahaminya. Dan jadikanlah aku termasuk orang-orang yang soleh“.
#4. Doa Agar Diberi Petunjuk
اَللّ هُمَّ أَرِنَا الْحَقَّ حَقًّا وَارْزُقْنَا اتِّـبَاعَهُ وَأَرِنَا الْبَاطِلَ بَاطِلاً
وَارْزُقْنَا اجْتِنَابَهُ
Allahumma arinal haqqa haqqa warzuqnat tibaa’ah. Wa arinal baathila ba-thilan warzuqnaj tinaabahu
Maksudnya :
“Ya Allah, tunjukkanlah kepada kami kebenaran, sehingga kami dapat mengikutinya. Dan tunjukkanlah kepada kami kejelekan, sehingga kami dapat menjauhinya“.
#5. Doa Agar Dapat Ilmu Yang Bermanfaat
رَبَّنَا انْفَعْنَا بِمَاعَلَمْتَنَا الَّذِيْ يَنْفَعُنَا وَزِدْنَا عِلْمًا وَالْحَمْدُلِلّ هِ عَلَى كُلِّ حَالٍ
Rabbanan fa’naa bima ‘alamtanaldzi yanfa’una wa zidna ‘ilman walhamdulillahi ‘ala kullihal
Maksudnya :
“Ya Tuhan kami, jadikanlah ilmu kami ilmu yang bermanfaat, ajarkan kami apa-apa yang bermanfaat bagi kami serta tambahkan ilmu bagi kami, segala puji hanya bagi Allah dalam setiap keadaan“.
Fadhilat Mengamalkan Doa
Kredit gambar : sobatsekolah.com
Doa merupakan salah satu ibadah dalam islam.Mampu menjauhkan perkara yang tidak baik ke atas diri, harta dan keluarga dengan izin Allah.Menjauhkan diri dari murka Allah.Mendapat rahmat Allah.Segala impian dan keinginan dapat dimakbulkan.Dipermudahkan segala urusan hidup di dunia dan akhirat.Salah satu cara mendekatkan diri dengan Allah S.W.T.

Ayuh amalkan doa ketenangan hati juga!
Tingkatkan amal ibadah lain dengan panduan dan bacaan yang betul seperti dikongsikan DI SINI.


Panduan Lengkap Doa Nabi Musa Untuk Diamalkan Dalam Kehidupan Seharian

Terdapat beberapa pilihan doa Nabi Musa a.s yang sangat baik untuk diamalkan dalam kehidupan kita yang penuh dengan ujian dan rintangan hidup. Doa-doa ini juga sering dipanjatkan oleh Nabi Musa a.s ketika beliau menghadapi segala ujian dan rintangan di sepanjang hidupnya.
Kenali Nabi Musa A.S
Nabi Musa a.s termasuk di dalam 25 orang para nabi dan rasul yang wajib kita ketahui dan merupakan seorang nabi Ulul Azmi iaitu Rasul pilihan yang memiliki sifat istimewa kerana keteguhan hati, kegigihan yang luar biasa dalam berjuang dan sangat tinggi nilai kesabarannya dalam menghadapi pelbagai rintangan dan cubaan juga cabaran ketika menyampaikan seruan dalam berdakwah.
Nabi Musa adalah Nabi yang diutuskan dan diperintahkan oleh Allah SWT untuk Bani Israel dan untuk berdakwah kepada Raja Firaun yang terkenal kerana sifat kejamannya. Selain Nabi Musa a.s, empat Ulul Azmi Nabi lainnya iaitu Nabi Nuh, Ibrahim, Isa dan Muhammad SAW.
Beliau menerima Kitab Taurat dari Allah SWT dan dikenali Kalimullah (كليم الله) yang ertinya orang yang diajak bicara oleh Allah. Dalam Al-Quran, nama Nabi Musa a.s disebut sebanyak 136 kali.
Beliau lahir disaat terjadinya penindasan Firaun terhadap Bani Israel. Nabi Musa a.s ditimpa ujian daripada sewaktu dari kelahirannya lagi, untuk mengelakkan Musa dari dibunuh oleh Firaun, ibunya terpaksa melepaskan Musa ke sungai.
Kemudian baginda diselamatkan oleh Asiah, isteri Firaun dan Musa dibesarkan oleh Firaun yang menganggap dan mendakwa dirinya sebagai Tuhan.
Pelbagai cabaran ditempuhi oleh Musa dan kisah-kisah baginda diceritakan di dalam al-Quran. Nasab beliau disambung sampai kepada Nabi Ibrahim iaitu Musa bin Imran bin Fahis bin ‘Azir bin Lawi bin Ya’qub bin Ishaq bin Ibrahim.
Kerana sikap Nabi Musa a.s yang berani, tidak mudah menyerah, dan penuh kesabaran dalam melaksanakan dakwahnya, Nabi Musa sentiasa berdoa kepada Yang Maha Kuasa ketika menghadapi pelbagai cubaan dan rintangan dengan berdoa dan berserah diri kepada Allah SWT.
Kisah kehidupan Nabi Musa dapat dijadikan sebagai iktibar dan pelajaran bagi kaum muslim. Selain itu, amalan doa nabi Musa juga sangat bermanfaat bagi kehidupan kita sehari-hari.
Pilihan Doa Nabi Musa Untuk Diamalkan

Kredit gambar: www.bareksa.com
Berikut beberapa doa Nabi Musa As yang boleh kita amalkan dalam menjalani kehidupan seharian.
1) Doa minta memudahkan urusan dan ucapan
رَبِّ اشْرَحْ لِي صَدْرِي وَيَسِّرْ لِي أَمْرِي وَاحْلُلْ عُقْدَةً مِنْ لِسَانِي يَفْقَهُوا قَوْلِي
Robbis rohlii shodrii, wa yassirlii amrii, wahlul uqdatam mil lisaani yafqohu qoulii
Maksudnya:
“Ya rabbku, lapangkanlah untukku dadaku, dan mudahkanlah untukku urusanku, dan lepaskanlah kekakuan dari lidahku, supaya mereka mengerti perkataanku”.
 (Surah Thoha: 25-28)
Doa ini biasanya diamalkan setelah solat wajib atau solat sunat. Ia boleh diamalkan ketika ingin memberikan ucapan agar lancar dalam berkata-kata. Selain itu ketika sedang berhadapan dengan masalah, maka bacalah doa ini.
Nabi Musa sendiri membaca doa ini setelah baginda di minta untuk memakan bara api oleh Firaun. Setelah menelan bara api tersebut, Nabi Musa risau jika tidak dapat berdakwah dengan baik kerana pelat.
Namun dengan kuasa Allah dan juga melalui doa ini, Allah memberikan kemudahan untuk Nabi Musa untuk terus berdakwah dengan mengutuskan Nabi Harun As untuk membantu baginda berdakwah. Walaupun dikhabarkan telah mempunyai kelambanan untuk bercakap namun tidak menjejaskan usaha baginda dalam menyampaikan ayat Allah dengan jelas.
2) Doa memohon keampunan
رَبِّ إِنِّي ظَلَمْتُ نَفْسِي فَاغْفِرْ لِي فَغَفَرَ لَهُ ۚ إِنَّهُ هُوَ الْغَفُورُ الرَّحِيمُ
Robbi innii zholamatu nafsii faghfir lii fa ghofaro lah, innahuu huwal-ghofuurur-rohiim
Maksudnya:
“Ya Tuhanku sesungguhnya aku telah menganiaya diriku sendiri kerana itu ampunilah aku. Maka Allah mengampuninya, sesungguhnya Allah Dialah Yang Maha Pengampun Lagi Maha Penyayang.”
(Surah Al-Qasas: 16)
Kita sebagai manusia tidak pernah luput dari melakukan kesalahan dan dosa. Doa ini sangat bagus diamalkan untuk memohon keampunan di atas penyesalan dosa kita kerana ianya menjadi doa sebagai penghapus dosa.
Doa ini telah dibaca oleh Nabi Musa As ketika secara tidak sengaja telah membunuh. Ketika itu Nabi Musa bertemu dengan dua orang yang sedang bertengkar, iaitu orang dari kaum Bani Israil dan dari kaum bangsa Firaun.
Lelaki dari kaum Bani Israil tersebut lalu meminta bantuan kepada nabi Musa untuk membantunya. Nabi Musa kemudian menghalang mereka dari bertengkar dengan meninju lelaki kaum Firaun dan membuatnya meninggal.
Setelah kejadian tersebut Nabi Musa dengan penuh rasa penyesalan dan tak henti-henti memohon keampunan dari Allah SWT. Doa ini juga menjadi amalan Nabi Musa a.s ketika berhadapan dengan tekanan.
3) Doa menghindarkan diri dari fitnah.
فَقَالُوا۟ عَلَى ٱللَّهِ تَوَكَّلْنَا رَبَّنَا لَا تَجْعَلْنَا فِتْنَةً لِّلْقَوْمِ ٱلظَّٰلِمِينَ وَنَجِّنَا بِرَحْمَتِكَ مِنَ ٱلْقَوْمِ ٱلْكَٰفِرِينَ
Fa qooluu álallohi tawakkalnaa, robbanaa laa tajálnaa fitnatal lil-qoumizh-zhoolomiin. Wa najjinaa birohmatika minal-qoumil-kaafiriin
Maksudnya:
“Kepada Allah lah kami bertawakal. Ya Tuhan kami, janganlah Engkau jadikan kami sasaran fitnah bagi kaum zalim, dan selamatkanlah kami dengan rahmat Engkau dari (tipu daya) orang-orang yang kafir”.
(Surah Yunus: 85-86)
Nabi Musa a.s mengamalkan doa ini untuk menghindari fitnah dan menjaga dirinya dari tipu daya kaum Firaun. Kita juga digalakkan mengamalkan doa ini ketika menghadapi segala kesulitan dalam menghadapi ujian hidup.
Doa ini dibacakan oleh baginda ketika para pengikut Nabi Musa a.s merasa ketakutan kerana Firaun menfitnah dan menzalimi mereka. Firaun mengancam dan menekan rakyatnya untuk mengingkari kebenaran yang dibawa oleh Nabi Musa, ini sangat meresahkan orang orang yang beriman.
Di tengah kegelisahan pengikutnya Nabi Musa membacakan doa ini untuk menghindarkan diri baginda dan umatnya daripada diserang fitnah yang dilontarkan oleh kaum firaun yang zalim.
4) Doa Memohon kebaikan
رَبِّ إِنِّي لِمَا أَنْزَلْتَ إِلَيَّ مِنْ خَيْرٍ فَقِيرٌ
Robbi innuu limaaa angzalta ilayya min khoiring faqiir
Maksudnya:
“Ya Tuhanku sesungguhnya aku sangat memerlukan sesuatu kebaikan yang Engkau turunkan kepadaku.”
(Surah Al-Qasas: 24)
Doa ini boleh diamalkan ketika ingin meminta pertolongan dari Allah SWT. Nabi Musa sendiri mendapat kebaikan dari doa ini disaat baginda sedang melakukan pelarian.
Semasa Nabi Musa As melarikan diri kerana dikejar oleh kaum Firaun yang zalim, baginda bertemu dengan dua orang penggembala wanita yang menghadapi kesulitan untuk memberi minum kepada binatang ternakannya.
Kemudian, Nabi Musa berdoa dan memberikan bantuan kepada dua orang penggembala tersebut. Kebaikan Nabi Musa mendapat balasan dari ayah dua orang penggembala wanita tersebut dengan menumpangkan Nabi Musa yang sedang dalam pelarian.
5) Doa Nabi Musa untuk memohon petunjuk Allah
رَبِّ نَجِّنِي مِنَ الْقَوْمِ الظَّالِمِينَعَسَىٰ رَبِّي أَنْ يَهْدِيَنِي سَوَاءَ السَّبِيلِ
Robbi najjinii minal-qoumizh-zhoolimin. Asaa robbiii ay yahdiyanii sawaaa as-sabiil
Maksudnya:
“Ya Tuhanku, selamatkanlah aku dari orang-orang yang zalim itu. Mudah-mudahan Tuhanku memimpinku ke jalan yang benar”.
(Surah AL-Qasas: 21-22)
Doa ini boleh diamalkan untuk meminta petunjuk dari Allah SWT ketika sedang menghadapi kesulitan dan ketika kita tidak tahu atau didalam dilema untuk membuat pilihan.
Nabi Musa memanjatkan doa ini ketika baginda dalam pelarian setelah peristiwa pembunuhan. Baginda meminta petunjuk daripada Allah SWT bagaimana harus melanjutkan perjalanan seterusnya.
Kredit gambar: firanda.com
Sebagai seorang muslim kita digalakkan untuk mengamalkan kebaikan dan sentiasa memohon doa dan berserah diri kepada Allah SWT dalam kehidupan seharian.
Ketika Nabi Musa menuturkan doa-doa untuk dipanjatkan kepada Allah SWT, Baginda sentiasa berada dalam keadaan yang memerlukan dan merendah diri. Maka Allah telah mengangkat cara doa Nabi Musa untuk dirakam dalam Quran untuk kita mempelajari sesuatu.
Sebagai hambaNya yang kerdil, peliharalah adab kita apabila berdepan dengan Allah Yang Maha Kaya lagi Maha Hebat. Berserah diri dan bersungguh sungguh memohon doa padaNya.
Semoga doa kita dipekenankan okehNya dan kita digolongkan dikalangan orang orang yang beriman dan diredhai Allah.

Tingkatkan amal ibadah lain dengan panduan dan bacaan yang betul seperti dikongsikan DI SINI.


“Alamak, macam makin kusam je kulit tu.” Ikuti 15 Tips Penjagaan Muka Yang Semua Wanita Wajib Cuba Ini

Mengamalkan tips penjagaan muka yang betul, lengkap serta sempurna mampu membuat kulit wajah Mama menjadi berseri-seri, lembut, bersih dan bebas dari jerawat dan kulit berminyak. Siapa tak nak kulit yang glowing kan?
Penggunaan produk penjagaan wajah yang tepat juga turut memberi peranan dalam memastikan kulit sentiasa bersih, cerah dan lembut.
Bila dah jadi mak-mak ni, mestilah kurang masa untuk menjaga kulit wajah atau diri sendiri kan? Jangan macam tu Mama!
Cuba cari masa dan amalkan beberapa tips penjagaan muka setiap hari untuk mendapatkan kulit yang kekal cantik dan berseri. Selamat mencuba!
Tips Penjagaan Muka Agar Kekal Berseri
#1. Teknik Double-Cleansing

Ni tips yang paling penting!
Bersihkan wajah Mama secara menyeluruh sebelum tidur. Bergantung kepada jenis kulit, teknik ini menggunakan dua jenis pembersih wajah yang berbeza.
Pertama, pembersih berasaskan minyak untuk menyingkirkan solekan, sebum dan juga sunscreen dekat muka tu. Kedua, pencui muka yang berasaskan air untuk membersihkan sisa kotoran.
Bila muka dah bersih, barulah lagi mudah untuk produk lain menyerap ke dalam muka.
#2. Tidur Yang Mencukupi
Kredit gambar : www.liputan6.com
‘Beauty Sleep’ amat penting untuk mendapatkan wajah yang cantik berseri. Walaupun sibuk, pastikan Mama tidur sekurang-kurangnya lapan jam sehari bagi mengelakkan kulit anda tampak sembab, kusam dan juga tidak bermaya.
#3. Menggunakan Sarung Bantal Satin
Kredit gambar : meramuda.com
Cuci sarung bantal Mama dengan kerap kerana ia menjadi tempat pembiakan bakteria dan kuman yang mendorong pertumbuhan jerawat dan juga kegatalan pada kulit muka.
Penggunaan sarung bantal satin juga sangat digalakkan kerana ia dapat menghalang jerawat, mengekalkan kelembapan kulit serta mengurangkan garis-garis halus.
#4. Air Kosong
Kredit gambar : www.majalahsains.com
Mesti Mama dah banyak dengar nasihat atau tip ni kan? Tapi betul Mama.
Minum air kosong yang mencukupi akan memberi kesan positif pada kulit wajah. Ia mengelak kulit daripada hidrasi.
Lagi bagus kalau elakkan terus minuman bergula dan hanya minum air kosong yang bermineral sahaja.
#5. Baca Kandungan Bahan
Kredit gambar : www.da-frame.com
Semasa Mama memilih produk penjagaan wajah, baca label ramuan atau formulasinya terlebih dahulu.
Pilih pembersih organik ataupun yang diformulasikan dengan ekstrak botanikal. Hindari pembersih yang mengandungi alkohol, paraben, pewangi tiruan, pewarna tiruan, sodium lauryl sulfate, phthalates, minyak mineral, dan formaldehyde.
#6. Penjagaan Rambut
Kredit gambar : www.hijabista.com.my
Pilih produk penjagaan rambut seperti syampu, perapi dan penggayaan rambut terbaik dapat mengelakkan daripada masalah kulit seperti jerawat.
Produk penjagaan rambut yang diformulasikan dengan minyak, menyebabkan liang pori dikawasan wajah, leher dan juga garis rambut tersumbat.
#7. Asas Penjagaan Wajah
Kredit gambar : www.ciklilyputih.com
Tak perlu banyak produk pun kalau nak maintain kulit muka yang berseri dan sihat. Mama mestilah sekurang-kurangnya menggunakan pembersih, pelembap dan juga pelindung matahari setiap hari.
Kalau ada nak tambah pun, Mama boleh tambahkan serum atau krim untuk penuaan bagi mengurangkan garis halus dan tanda-tanda penuaan di wajah Mama.
#8. Pelindung Matahari

Pelindung matahari atau ‘sunscreen’ melindungi kulit kita daripada sinaran UV yang berbahaya dan cahaya biru atau lebih dikenali sebagai blue light yang dipancarkan oleh peranti seperti telefon bimbit dan juga komputer riba.
Pentingnya pemakaian sunscreen SETIAP HARI walaupun hanya berada di dalam rumah adalah untuk mengelakkan kesan penuaan dan pigmentasi pada wajah. Susah tau kalau nak merawat pigmentasi kalau dah ada nanti.
Selalunya pigmentasi hanya akan ketara apabila kita mencapai umur 50 tahun dan ke atas. Jadi, Mama yang masih muda, belum terlambat untuk menggunakan suncreen setiap hari pada waktu siang.
#9. Toner

Walaupun ramai yang masih menganggap penggunaan toner tak penting, tetapi, sebenarnya, toner banyak membantu dalam menyegarkan wajah, menyingkirkan sel-sel kulit mati serta menjadikan liang pori-pori kelihatan lebih kecil.
Toner juga berfungsi membantu wajah menyerap penggunaan produk penjagaan wajah yang lain dengan lebih baik dan memaksimakan keberkesanannya.
#10. Singkirkan Kulit Mati
Kredit gambar : realfood.co.id
Proses eksfoliasi sangat penting untuk menyingkirkan sel-sel kulit mati yang terdapat di wajah. Proses eksfoliasi dilakukan tiga kali seminggu.
Pilih scrub muka yang bersesuaian dengan jenis kulit Mama bagi mengelakkan kesan iritasi dan juga kekeringan. Jangan pilih yang kasar sangat tau!
#11. Elakkan Menyentuh Muka
Tabiat ini sebenarnya boleh membuatkan wajah Mama lebih berisiko kepada jerawat, parut, dan tanda-tanda penuaan kerana terdapat bakteria dan kuman di tangan sekiranya tidak dicuci terlebih dahulu.
Kalau ada jerawat pun, tolong jangan picit! Takut tinggalkan kesan yang tidak kita mahukan.
#12. Moisturiser

Sentiasakan oleskan moisturiser pada wajah untuk mengekalkan kelembapan dan kesihatan kulit. Lagi perkara yang ramai salah faham adalah, moisturiser ni hanya untuk mereka yang mempunyai kulit kering sahaja.
Salah tau Mama! Kulit berminyak, kulit berjerawat, mahupun kulit normal sekali pun, kekalkan kelembapan dengan menggunakan moisturiser yang betul.
Barulah kulit lebih sihat – yang berminyak lebih kurang minyaknya, yang kering menjadi lebih lembab dan barrier kulit pun menjadi lebih baik bagi kulit sensitif.
#13. Krim Malam

Krim malam merupakan sapuan terbaik sebelum untuk melembapkan muka dan mengurangkan kedutan, selain mengatasi bintik hitam pada wajah.
#14. Masker Muka

Topeng muka yang diperbuat daripada bahan semulajadi, seperti epal, limau, lobak merah, kentang dan alpukat sebagai contohnya, dapat membekalkan vitamin dan mineral kepada kulit.
Mama boleh DIY sendiri face mask ini atau nak lebih senang, amalkan pemakaian sheet mask setiap hari sebelum tidur dan lihat kesan positifnya pada wajah Mama.
#15. Pelembab bibir

Tak lengkap kalau hanya kulit muka cantik menawan, bibir Mama juga perlu tampil segar dan lembab. Sapukan pelembab bibir sebelum tidur bagi mengatasi masalah bibir kering, merekah atau menggelupas.
Alternatif lain, Mama juga boleh menggunakan minyak zaitun atau mentega pada bibir untuk memastikan proses pembaikan semula jadi bibir berkesan.
Diharap tips yang dikongsikan ini akan memberi manfaat kepada Mama dalam menjaga kesihatan dan keserian wajah.

Ikuti pelbagai tips penjagaan muka dan petua kecantikan yang lain khas untuk Mama DI SINI.


Implikasi Bajet 2023: Semua Yang Mama WAJIB Ambil Tahu

Baru-baru ini, berdasarkan pengumuman bajet 2023 oleh Tengku Zafrul, terdapat pelbagai info dan faedah untuk Mama dan seisi keluarga.
Fokus pada wanita, keluarga dan juga orang kelainan upaya bagi bajet 2023 tahun hadapan semestinya memberi harapan yang tinggi pada rakyat Malaysia.
Jom kita tengok sama-sama summary yang team Mama Siti telah kumpulkan:
Bajet 2023 Khas Untuk Mama
Untuk pengetahuan Mama, Bajet 2023 kali ini bertemakan ‘Keluarga Malaysia, Makmur Bersama’ yang membabitkan peruntukan RM372.3 bilion akan dipandu oleh agenda 3R – Responsif, Bertanggungjawab dan Reformis.
Yang paling penting, Bantuan Keluarga Malaysia (BKM) juga akan ditambah baik, yang akan memberi manfaat kepada 8.7 penerima dengan peruntukan RM7.8 bilion.
1. Dibawah peruntukan ini juga, beberapa kategori baharu BKM diperkenal, dimana satu isi rumah yang berpendapatan bulanan kurang RM2,500 dengan tanggungan lima anak atau lebih layak menerima bantuan RM2,500 secara one-off.
2. Pelepasan cukai hingga RM3,000 bagi bayaran yuran taska dan tadika berdaftar dilanjutkan sehingga tahun taksiran 2024.
3. Suruhanjaya Sekuriti akan perkenal program latihan khas tingkat kemahiran wanita untuk tambah bilangan wanita yang layak dilantik sebagai ahli lembaga pengarah.
4. Ibu daripada isi rumah penerima BKM yang melahirkan anak pada 2023 akan menerima bantuan tunai sekali bayar RM500 menerusi inisiatif CahayaMata Keluarga Malaysia.
5. Inisiatif Pakej Remaja Keluarga Malaysia dilanjutkan sehingga April 2023 untuk rapatkan jurang digital dalam kalangan belia.

6. Program Jualan Murah Keluarga Malaysia diteruskan di seluruh negara dengan peruntukan RM100 juta.
7. Insentif penggajian antara RM600 hingga RM750 sebulan selama tiga bulan akan dibayar kepada majikan yang mengambil OKU, Orang Asli, bekas banduan dan wanita menganggur bekerja.
8. Kadar Bantuan Awal Persekolahan dinaikkan kepada RM150, diberi kepada semua murid tanpa mengambil kira had pendapatan ibu bapa.
9. Yayasan di bawah Syarikat Berkaitan Kerajaan (GLC) akan menaja sekurang-kurangnya 10 anak Orang Asli menyambung pelajaran di luar negara.
10. RM1.2 bilion disediakan khusus untuk OKU, Skim 1 OKU 1 Perniagaan diperkasa dengan mengecualikan bayaran fi pendaftaran dan pembaharuan lesen perniagaan di bawah Suruhanjaya Syarikat Malaysia.
11. RM10 juta disediakan bagi pemberian baucar perjalanan kepada OKU melalui perkhidmatan e-hailing.
12. Kerajaan sedia insentif bagi menubuhkan 50 taska OKU, Kementerian Kewangan rintis Pusat Panggilan Mesra OKU.
13. Kerajaan sedia insentif hingga RM100 dalam bentuk diskaun, baucar dan rebat bagi menggalakkan Keluarga Malaysia melancong dalam negara.
14. Pelepasan cukai pendapatan hingga RM1,000 ke atas perbelanjaan pemeriksaan dan rawatan pergigian bagi diri, pasangan dan anak.
15. Program Kasih Suri Keluarga Malaysia dilanjutkan di bawah skim caruman Pertubuhan Keselamatan Sosial (Perkeso). Insentif padanan tambahan bagi suri rumah yang membuat caruman KWSP bertujuan untuk memberi perlindungan tambahan.
16. Sejumlah RM11 juta telah diperuntukkan untuk meningkatkan ujian saringan kanser payudara, mamogram, dan ujian saringan kanser serviks.
17. Untuk menguatkuasakan peranan wanita dalam dunia pekerjaan, wanita yang kembali bekerja selepas ‘cuti kerjaya’ akan diberi pelepasan cukai dari 2023 hingga 2028.
Banyak manfaat yang memberi faedah kepada wanita, keluarga dan juga Orang Kelainan Upaya (OKU). Semoga bermanfaat untuk Mama dan juga keluarga Mama! Kongsikan pada saudara-mara dan juga rakan-rakan untuk pastikan mereka dimaklumkan dengan baik.

Dapatkan info lanjut untuk kendalikan bajet Mama tahun akan datang dan tips menarik daripada pakar di SINI!